Юқорида баён қилинган ваҳий ҳолатини тушуниб етмаслик кўп нарсаларга тўсиқ бўлиши турган гап. Бу улкан ҳақиқатни ўрганмай туриб, ўзича «хулоса чиқариш» ва бу хулосани бошқаларга «илмий ҳақиқат» дея тақдим қилиш энг ёмон нарса эканини мактабда ўқиб юрган чоғимда англаб етган эдим. Бир куни бўш қолган дарс соатида мактабимизнинг мудири синфимизга кириб, бизга «таълим» бера бошлади. Мудир Қуръони Карим ҳақида сўз юритиб, қуйидагиларни айтди: «Муҳаммад Пайғамбар бир тўп илмли одамларни тўплаб, уйга қамаган. «Битта китоб ёзасанлар», деган. Китоб ёзиб бўлингандан сўнг ҳалиги одамларни қатл қилган. Сўнгра китобни бедапояга қўйиб, одамларни чақирган ва «Менга осмондан китоб тушди», деб ҳалиги китобни кўрсатган. Шунинг учун кексалар «Бедапояга бавл қилиб бўлмайди», дейишади...»\nМудир синф хонасидан чиқиб кетиши билан болалар орасида муҳокама бошланди. Ҳамма мудирнинг гапига ишониб бўлмаслигини таъкидлади-ю, аммо бирор киши бор ҳақиқатни айта олмади. Ҳақиқатни муллалар билишини таъкидлашди. Мен уйга боргаиимда отамизга бўлиб ўтган ҳодисани айтган эдим, у киши менга керакли нарсани қисқача тушунтириб бердилар.\nМазкур бўҳтонлар турли-туман тахминлардан бошқа нарса эмас эди. Минг афсуски, уларнинг барчаси Қуръони Каримга қарши айтилган эди. Энг ёмони, ҳозиргача айтилиб келмокда. Шу билан бирга, бу нарса Аллоҳ таолонинг инояти ила қайсидир маънода Қуръони Каримнинг ҳақ эканига хизмат ҳам қилмоқда. Мазкур бўҳтонлар асоссиз экани ўз исботини топган сайин, кишилар Қуръони Каримиинг ҳақ эканига яна ҳам қатъийрок ишонч ҳосил қилмоқдалар.\nҚуръон илми машойихлари бу мавзуга алоҳида эътибор билан қарайдилар. Қуръоии Каримга қарши тўқилган бўҳтонларга эринмасдан раддиялар қиладилар. Чунки бунда Қуръони Каримнинг ҳақ эканини англатиш, Қуръон душманларининг бўҳтонлари ноҳақ эканини баён қилиш учун қулай фурсат бор.\nҚуйида мазкур бўҳтонлардан ҳамда уларга қарши Қуръони Каримнинг ўзи ва машойихларимиз тақдим қилган раддиялардан баъзиларини ўрганамиз.\n«Қуръон алғов-далғов туш кўраётган мажнуннинг гапидир» деган даъво.\nАраблар назарида алғов-далғов тушлар жиннилик жунбушидан бўлади, деган тушунча бор эди. Шунинг учун ҳам улар ўзларига ваҳий нозил бўлаётганини айтган Расулуллоҳ соллаллоҳу алайҳи васаллам ҳакдарида «Бу алғов-далғов туш кўраётган мажнун» деган гап тарқатишди.\nثُمَّ تَوَلَّوۡاْ عَنۡهُ وَقَالُواْ مُعَلَّمٞ مَّجۡنُونٌ١٤\n«...ва: «Бу ўргатилган мажнун», дедилар» (14-оят).\nوَإِن يَكَادُ ٱلَّذِينَ كَفَرُواْ لَيُزۡلِقُونَكَ بِأَبۡصَٰرِهِمۡ لَمَّا سَمِعُواْ ٱلذِّكۡرَ وَيَقُولُونَ إِنَّهُۥ لَمَجۡنُونٞ٥١\nنٓۚ وَٱلۡقَلَمِ وَمَا يَسۡطُرُونَ١ مَآ أَنتَ بِنِعۡمَةِ رَبِّكَ بِمَجۡنُونٖ٢\nАраблар дастлаб у зотга нозил бўлаётган ваҳийнинг ҳолатини тушуна олмай, турли гапларни айтиб кўришди. Лекин ўзлари қилаётган туҳматларга уларнинг ўзлари ҳам ишонмае эдилар. Аллоҳ таоло уларнинг бу масхараомуз ҳолатларини тасвирлаб, Анбиё сурасида қуйидагиларни айтади:\nبَلۡ قَالُوٓاْ أَضۡغَٰثُ أَحۡلَٰمِۢ بَلِ ٱفۡتَرَىٰهُ بَلۡ هُوَ شَاعِرٞ فَلۡيَأۡتِنَا بِ‍َٔايَةٖ كَمَآ أُرۡسِلَ ٱلۡأَوَّلُونَ٥\nУлар Қуръоннинг содир бўлишини ухлаган кишининг туши, мажнуннинг довдираши, тўқиб чиқарилган нарса, ёлғончининг уйдирмаси, шоирнинг илҳоми каби алланималарга ўхшатмоқчи бўлишди. Ояти каримадаги «балки» сўзининг уч бор келиши уларнинг ўзлари айтаётган гапларига ўзлари ишонмаётганларини билдиради. Соддагина қилиб, «Аллоҳнинг ояти» дейиш ўрнига шунчалик тубанлик, маккорлик ботқоғига ботишди.\nҚуръон ваҳийсини «туш» дейдиганларнинг гумонлари ҳақиқатдан мутлақо йироқ тушунчадир. Набий соллаллоҳу алайҳи васалламнинг қалблари ҳар қандай ҳолатда уйғоқ бўлиши, кўзлари ухласа ҳам, қалблари ухламаслиги маълум ва аниқ бўлиши билан бирга, Қуръони Каримнинг бирор ояти тушда нозил бўлган эмас. Ҳа, Расулуллоҳ соллаллоҳу алайҳи васалламнинг ваҳийни тушуниб, ўзларига сингдириб олиш хусусиятлари дастлабки «Иқроъ» сураси ваҳий бўлганидан то Қуръоннинг охирги ояти нозил бўлиб, Рафиқи Аълога риҳлат қилгунларига қадар бардавом бўлган. Бу ҳақикат кўплаб саҳиҳ, ишончли хабарларда такрор-такрор келган.\nШу ўринда баъзи муфассирлар ва замондош ёзувчиларнинг, яхши ният билан бўлса-да, «Ҳиро ғорида Набий соллаллоҳу алайҳи васалламга дастлабки ваҳий нозил бўлга нида, у зот ухлаган бўлганлар», деб тасаввур қилишлари хато эканини таъкидлаб қўймоғимиз лозим.\nБалки Имом Бухорий ва Имом Муслимнинг «Саҳиҳ»лари ҳамда бошқа ишончли манбаларда келганки, илк ваҳий нозил бўлган пайтда ҳам у зот уйғоқ ҳолда ҳақиқатни излаб, Аллоҳ таоло ҳақида тафаккур қилиб ўтирган бўлганлар. Шунинг учун ҳам қўрқиб, қалблари изтиробга тушган, баданлари титраган ҳолда Хадижа розияллоҳу анҳонинг олдига келганлар. Агар бу иш уйқуларида содир бўлганида, уйғонганларидан кейин қўрқинчлари кетган бўларди. Балки иш Қуръони Карим Нажм сурасида айтганидек бўлган:\nمَا كَذَبَ ٱلۡفُؤَادُ مَا رَأَىٰٓ١١ أَفَتُمَٰرُونَهُۥ عَلَىٰ مَا يَرَىٰ١٢\n«Қалб (кўз) кўрганини ёлғонга чиқармади. У билан ўзи кўрган нарса устида тортишасизларми?!» (11-12-оятлар).\nАна шундай зотга қадимги мушриклар турли алғов-далғов гапларни айтадиган «жинни» дея туҳмат қилишган бўлса, бугунги Қуръон душманлари бу гапни «илмий» асосда таржима қилиб, «Муҳаммад истерия хасталигига мубтало бўлган, касали тутган пайтдаги ҳар хил гапларни одамларга Қуръон деб айтган», дея бонг уришмоқда. Юқорида келтирилган мисолларда айтилган гапларни истерия хасталигига учраган одам гапира олмаслигини мазкур хасталикдан кўра оғирроқ дардга учраганлар ҳам айтмаса керак...\n«Қуръонни Муҳаммад алайҳиссаломнинг ўзи тўқиб олган», деган даъво.\nМушриклар Муҳаммад алайҳиссаломни ёлғончиликда айблар, «Қуръонни ўзи тўқиб олган, «Аллоҳдан тушяпти», дегани ёлғон», дейишган. «Уйдирмачининг бўҳтонлари» ёки «ёлғончининг териб олган гаплари» каби бундай даъволарни арабларнинг ўзлари Муҳаммад алайҳиссалом ҳақларида берган гувоҳликлари рад қилади. Чунки улар у зотни содиқлик ва омонатдорлик сифатлари билан сифатлашар эди. Уйдирмачи ва ёлғончиларнинг асл башаралари тез кунда очилиб қолади.\nХўш, Набий соллаллоҳу алайҳи васаллам қайси нарсада ёлғон гапирдилар? Ғайб маълумотларидами, ўтган замон хабарларидами ёки келаси замон даракларидами?\nЧегараланган араб маданияти ўша даврда ушбу соҳада ким ёлғончи-ю, ким ростгўй эканини ажратиб берадиган даражадаги ҳакамлик имкониятини бера олармиди?!\nДарҳақиқат, Қуръони Карим борлиқ ва ундаги мавжудотларнинг дастлабки яратилиши, уларнинг муқаррар бориш жойининг васфини қилган. Охиратнинг неъматлари ва унинг аламли азобларининг тафсилотини айтгаи. Жаҳаннам эшикларининг ададини ва ҳар бир эшик олдида вакил қилинган фаришталарнинг ададини санаган. Шуларнинг барчасини Китоб берилган илм аҳлларининг кўз ўнгида араблар олдига кўндаланг қўйган.\nМуҳаммад соллаллоҳу алайҳи васалламда ушбу кенг ғайбий маърифат қаердан пайдо бўлиб қолди?! Ваҳоланки, у зот бутпараст, саводсиз қавмлар орасида яшар эдилар. Ёки бу маърифат ушбу қавмга осмондаги юлдузлардан тушдими ёхуд Шеърою Миррих юлдузларидан келдими?! У зот соллаллоҳу алайҳи васаллам пайғамбарлиқдан олдин улар орасида қирқ йил яшамадиларми?! Қирқ ёшга етганда энди адашиб, иғвога тушдиларми?! Уларнинг ўзлари у зотни «Ростгўй», «Ишончли» деб номламаганмидилар?!\nАллоҳ таолонинг ўша ростгўй ва ишончли зотга уларни жим қилиб қўядиган илмни бериши ажабланадиган нарсами?!\nقُل لَّوۡ شَآءَ ٱللَّهُ مَا تَلَوۡتُهُۥ عَلَيۡكُمۡ وَلَآ أَدۡرَىٰكُم بِهِۦۖ فَقَدۡ لَبِثۡتُ فِيكُمۡ عُمُرٗا مِّن قَبۡلِهِۦٓۚ أَفَلَا تَعۡقِلُونَ١٦\n«Сен: «Агар Аллоҳ хоҳлаганида, уни сизларга тиловат қилмас эдим ва У уни сизларга ўргатмас эди. Батаҳқиқ, мен орангизда ундан олдин ҳам умр кечирдим. Ақл юритиб кўрмайсизларми?» деб айт» (16-оят).\nДарҳақиқат, Муҳаммад соллаллоҳу алайҳи васаллам ваҳий келгунича ҳам қирқ йил давомида уларнинг ичида яшаган эдилар. Яхши сифатлари билан уларнинг орасида машҳур бўлган эдилар. Хусусан, ўта ростгўй бўлганларидан Амин деган лақабни олган эдилар. Араблар у зотнинг исмларига қўшимча қилиб, «Муҳаммад ал-Амин» - «Ишончли Муҳаммад», деб қўйишар эди. Ана шундай сифатларга эга бўлган одам қирқ ёшга кирганида бирдан ёлғон гапириб қолиши, хусусан, Аллоҳнинг номидан ёлғон гапириши ҳеч бир ақлга сиғадими?! Ўзини билган ҳар бир одам, ҳатто душман, кофир бўлса ҳам, бу ҳақиқатни дарҳол англаб етарди. Рум императори Ҳирақл билан Абу Суфён ва унинг шериклари ўртасида бўлиб ўтган машҳур суҳбатда Набий соллаллоҳу алайҳи васалламнинг сифатлари ҳам тилга олинган эди.\nЎшанда Ҳирақл Абу Суфёндан: «Гапларини айтишидан олдин уни ёлғонда айблар эдингизми?» деб сўради. Ўша пайтда куфрнинг боши, мушрикларнинг раҳнамоси бўлган Абу Суфён: «Йўқ», деб жавоб берди. Шунда Ҳирақл: «Аниқ биламанки, одамлар шаънига ёлғон гапирмабдими, Аллоҳ шаънида ёлғон тўқиши мумкин эмас», деди.\nҲа, Муҳаммад соллаллоҳу алайҳи васаллам қирқ ёшга етгунларича Қуръон ва Ислом ҳақида бир оғиз ҳам гапирмаган эдилар. Чунки у киши бундай ишлар бўлиб кетишини ўйламаган ҳам эдилар. Қирқ ёшга кирганларида, Аллоҳдан ваҳий келди ва у киши амри илоҳийга итоат этиб, ўша ваҳийни одамларга етказа бошладилар. У зот Аллоҳ ҳақида ёлғон гапиришлари мумкин эмас эди. Агар шундай қиладиган бўлсалар, Аллоҳ у зотни ўз ҳолларига ташлаб қўймасди, балки жазолар эди. Қолаверса, Расулуллоҳ соллаллоҳу алайҳи васалламнинг ғайбий илмларга оид айтган сўзларини аввалги илоҳий китоблардан хабардор инсофли шахслар ҳам тан олишар эди.\nЭнди Қуръонда келган тарихий маълумотлар, келажакка оид хабарлар ҳақида бир ўйлаб кўрайлик. Қуръони Карим ўтган замон хабарларидан қай бирини келтирган бўлса, энг ибратлисини, ўтган умматлар қиссаларидан энг гўзалларини ҳақиқат асосида келтирди ва олдинги китоблардаги хатоларни тўғрилади. Улардаги анбиёларнинг маъсумлигига футур етказадиган янглиш тушунчаларни ислоҳ қилди. Баъзи тарихий адашишларни рад этди. У тарихий қиссаларни баён қилар экан, тингловчи ўша воқеаларнинг шоҳиди ва кузатув-чиси сифатида ўзини гўё ўша воқеъликнинг эгалари орасида, уларнинг асрида яшагандек ҳис этадиган қилиб тасвирлади.\nМасалан, Нуҳ алайҳиссалом ва у кишининг қавмлари аллақачон ўтиб кетган. Уларнинг хабарини Муҳаммад алайҳиссалом ҳам, у кишининг қавмлари – Арабистон аҳолиси ҳам билмас эдилар. Ана шу одамларга улар учун номаълум бўлган илм – Нуҳ алайҳиссалом ва қавмларининг хабари ваҳий йўли билан келди.\nАллоҳ таоло Ҳуд сурасида Ўз Набийсига Нуҳ қиссасини айтиб бериб, сўнгра қуйидагиларни айтади:\n«Булар ғайб хабарларидан бўлиб, уларни сенга вахни қилмоқдамиз. Бундан олдин уларни сен ҳам билмас эдинг ва сенинг қавминг ҳам. Бас, сабр қил, албатта, оқибат тақводорларникидир» (49-оят).\nАллоҳ таоло Қосос сурасида Мусо алайҳиссаломнинг Мадян ва Мисрда ўтказган кунлари, у ердаги ҳодисаларнинг узун тафсилотларини келтирар экан, сўнгида Расулуллоҳ соллаллоҳу алайҳи васалламга шундай дейди:\nوَمَا كُنتَ بِجَانِبِ ٱلۡغَرۡبِيِّ إِذۡ قَضَيۡنَآ إِلَىٰ مُوسَى ٱلۡأَمۡرَ وَمَا كُنتَ مِنَ ٱلشَّٰهِدِينَ٤٤\n«Биз Мусога ишни ҳукм қилган пайтимизда, сен ғарбий томонда эмас эдинг ва гувоҳлардан ҳам бўлмагансан» (44-оят).\nЯъни «Биз Мусога пайғамбарликни, Таврот ва унинг ҳукмини берган пайтимизда, сен Тур тоғининг ғарбий томонида эмасдинг. Бу ишга гувоҳ ҳам бўлмагансан».\nҚуръон нозил бўлгунига қадар Расулуллоҳ соллаллоҳу алайҳи васаллам Мусо алайҳиссалом ва қавмлари ҳақида ҳеч нарса билмаганларидан, бу тўғрида бир оғиз ҳам сўз гапирмаган эдилар. Акс ҳолда душманлар дарҳол юзларига солар эди. Шундай бўлишига қарамай, Қуръонда Мусо алайҳиссаломнинг қиссаси батафсил келиши, ҳатто яҳудий ва насронийларнинг бу борадаги хатоларини тўгрилаши Қуръоннинг ҳақиқий илоҳий Китоб эканига ёрқин далилдир.\nوَلَٰكِنَّآ أَنشَأۡنَا قُرُونٗا فَتَطَاوَلَ عَلَيۡهِمُ ٱلۡعُمُرُۚ وَمَا كُنتَ ثَاوِيٗا فِيٓ أَهۡلِ مَدۡيَنَ تَتۡلُواْ عَلَيۡهِمۡ ءَايَٰتِنَا وَلَٰكِنَّا كُنَّا مُرۡسِلِينَ٤٥\n«Лекин Биз бир неча авлодларни пайдо қилдик, бас, уларнинг умри чўзилди. Сен Мадянда туриб, уларга оятларимизни тиловат қилиб берганинг йўқ. Аммо Биз Расул юборувчи бўлдик» (45-оят).\nАна ўша юборган Пайгамбаримиз сенсан. Сенга мазкур хабарларни Қуръон оятлари орқали етказдик. Фақат сен Пайғамбар бўлганинг учун бу ишлардан энг тўғри хабарларни одамларга етказмоқдасан. Шунинг ўзи ҳам сенинг ҳақ Пайғамбар эканингга далилдир.\nАллоҳ таоло Оли Имрон сурасида саййида Марямнинг Ийсо алайҳиссаломни дунёга келтиришлари, уни кафилликка олишга қуръа ташлашгани, Закариё алайҳиссаломнинг Марямни уз кафилликларига олганларини баён қилиб бўлганидан кейин Расулуллоҳ соллаллоҳу алайҳи васалламга қарата шундай дейди:\nذَٰلِكَ مِنۡ أَنۢبَآءِ ٱلۡغَيۡبِ نُوحِيهِ إِلَيۡكَۚ وَمَا كُنتَ لَدَيۡهِمۡ إِذۡ يُلۡقُونَ أَقۡلَٰمَهُمۡ أَيُّهُمۡ يَكۡفُلُ مَرۡيَمَ وَمَا كُنتَ لَدَيۡهِمۡ إِذۡ يَخۡتَصِمُونَ٤٤\n«Бу ғайб хабарларидан бўлиб, уни сенга ваҳий қилмоқдамиз. Марямни қай бирлари кафилликка олишга қаламларини ташлашаётганларида олдиларида эмасдинг ва тортишаёттанларида ҳам олдиларида эмасдинг» (44-оят).\nذَٰلِكَ مِنۡ أَنۢبَآءِ ٱلۡغَيۡبِ نُوحِيهِ إِلَيۡكَۖ وَمَا كُنتَ لَدَيۡهِمۡ إِذۡ أَجۡمَعُوٓاْ أَمۡرَهُمۡ وَهُمۡ يَمۡكُرُونَ١٠٢\n«Бу ғайб хабарлардан бўлиб, уни сенга ваҳий қилмоқдамиз. Улар макр қилиб, ишлари ҳақида келишаётганларида, олдиларида бўлмаган эдинг» (102-оят).\nЮқорида келган мисоллар Қуръони Каримнинг ўтмиш воқеалари, тарихий ҳодисалар хусусида келтирган маълумотларига мисоллар эди. Уларнинг тарихий воқеъликка тўгри келиши, Қуръони Каримнинг тарихий хабарлари ўша даврда қадимги илмларга соҳиб бўлганлар томонидан ҳам, ҳозирда замонавий илм эгалари тарафидан ҳам қайта-қайта ўз исботини тониши бу маълумотларнинг ростлиги, уни етказган зот ростгўй экани, бу хабарларни у зотга Оламларнинг Робби нозил қилганининг энг ёрқин далилидир.\nالٓمٓ١ غُلِبَتِ ٱلرُّومُ٢ فِيٓ أَدۡنَى ٱلۡأَرۡضِ وَهُم مِّنۢ بَعۡدِ غَلَبِهِمۡ سَيَغۡلِبُونَ٣ فِي بِضۡعِ سِنِينَۗ لِلَّهِ ٱلۡأَمۡرُ مِن قَبۡلُ وَمِنۢ بَعۡدُۚ وَيَوۡمَئِذٖ يَفۡرَحُ ٱلۡمُؤۡمِنُونَ٤ بِنَصۡرِ ٱللَّهِۚ يَنصُرُ مَن يَشَآءُۖ وَهُوَ ٱلۡعَزِيزُ ٱلرَّحِيمُ٥\n«Алиф лаам миим. Рум мағлуб бўлди. Яқин ерда. Ва улар мағлубиятларидан кейин тезда ғолиб бўлажаклар. Саноқли йилларда. Ундан олдин ҳам, кейин ҳам барча иш Аллоҳдандир. Ўша кунда мўминлар шодланурлар... Аллоҳнинг нусратидан. У хоҳлаганига нусрат берур. Ва У ўта иззатлидир, ўта раҳмлидир» (1-5-оятлар).\nФорс ва Рум давлатлари орасидаги қирғинбарот уруш натижаларидан кейин бундай гапларни Аллоҳ таоло айтмаса, одам боласи журъат қилиб айта олмас эди. Ҳар қандай одамнинг хаёлига, шунчалар қақшатқич зарбага учраган, тилка-пора бўлиб кетган Рум давлати қандай қилиб бир неча йил ичида қудратли Форс давлатини енга олади, деган фикр келиши турган ran эди. Шундай бўлди ҳам. Мушриклар Қуръоний хабарни масхара қилиб, кула бошлашди. Улар манзарани ўз қаричлари билан ўлчашар, Аллоҳ таолонинг ўлчови эса бошқа экани хаёлларига келмас эди.\n«Биз билан гаров ўйнайсанми?» дейишди. Еттй йил муддатга тўрттадан туяга гаров ўйнашди. Етти йил ўтди. Ҳеч нарса бўлмади. Бундан мушриклар шодланишди. Мусулмонлар маҳзун бўлишди. Абу Бакр бўлиб ўтган гапни Пайғамбар соллаллоҳу алайҳи васалламга зикр қилди. Ул зот соллаллоҳу алайҳи васаллам:\nОяти каримада Румнинг «бизъу», яъни «саноқли йиллар»да ғолиб келиши айтилган эди. Бу ўн йилдан оз муддатда, деганидир. Шунинг учун ҳам мушриклар етти йил ўтса ҳам бирор ran бўлмаганидан хурсанд бўлишди. Аммо Пайғамбар алайҳиссалом ояти каримада айтилган нарса бўлишига тўла ишончда эдилар. Шунинг учун ҳам у зот ҳазрати Абу Бакрга гаров қийматини оширипши иршод қилдилар. Аллоҳнинг айтгани содир бўлди.\nسَيُهۡزَمُ ٱلۡجَمۡعُ وَيُوَلُّونَ ٱلدُّبُرَ٤٥\nИбн Абу Ҳотим қилган ривоятда Икрима айтадиларки, «У жамоа тезда енгилар ва орқаларига қараб қочарлар» ояти нозил бўлганда, ҳазрати Умар: «Қайси жамоат енгилади?! Қайси жамоат ғолиб бўлади?!» деган эди. Кейинроқ ҳазрати Умар: «Бадр уруши куни Пайғамбар алайҳиссалом-нинг совутга дам уриб, «У жамоа тезда енгилар ва орқаларига қараб қочарлар» оятини ўқиётганларини кўрганимда, ушбу оятнинг маъносини тушундим», деган».\nИмом Бухорийнинг ривоятларида Абдуллоҳ ибн Аббос бундай дейди: «Расулуллоҳ соллаллоҳу алайҳи васаллам Бадр куни чодир ичида туриб: «Аллоҳим! Сендан Ўзинг берган ахдинг ва ваъдангни сўрайман! Аллоҳим! Истасанг, бугундан кейин Сенга ибодат қилинмайди!» дедилар. Шунда Абу Бакр Сиддиқ у зотнинг кўлларидан тутиб: «Етар, эй Аллоҳнинг Расули, Роббингизга кўп ёлвордингиз», деди. Расулуллоҳ соллаллоҳу алайҳи васаллам совутларининг ичида сакрар эканлар, «У жамоа тезда енгилар ва орқаларига қараб қочарлар» оятини ўқиб чиқдилар».\nБадр урушида сон ва қурол жиҳатидан катта устунликка эга бўлган кофирлар шармандаларча енгилдилар. Уларда тўққиз юз эллик нафар жангчи, етти юзта туя, юзта от, етарлича қурол ва бошка зарур ашёлар бор эди. Мусулмонлар уч юз ўн уч кишидан иборат эдилар, холос. Аллоҳнинг мадади билан мусулмонлар ғолиб келишди. Мушриклардан етмиш киши ўлди, етмиш киши асирга тушди. Мусулмонлардан эса ўн тўрт киши шаҳид бўлди. Аллоҳнинг ваъдаси юзага чиқди.\nАллоҳ таоло Ҳудайбия йилида мўминларга Масжидул-Ҳаромга киришлари тўгрисидаги берган ваъдасига – хавфдан кейин омонлик ваъдасига хилоф килмади. Сочларини олиб ва қисқартириб, ибодатларининг қазосини бажаришларига берган ваъдасига ҳам хилоф қилмади.\nلَّقَدۡ صَدَقَ ٱللَّهُ رَسُولَهُ ٱلرُّءۡيَا بِٱلۡحَقِّۖ لَتَدۡخُلُنَّ ٱلۡمَسۡجِدَ ٱلۡحَرَامَ إِن شَآءَ ٱللَّهُ ءَامِنِينَ مُحَلِّقِينَ رُءُوسَكُمۡ وَمُقَصِّرِينَ لَا تَخَافُونَۖ فَعَلِمَ مَا لَمۡ تَعۡلَمُواْ فَجَعَلَ مِن دُونِ ذَٰلِكَ فَتۡحٗا قَرِيبًا٢٧\n«Батаҳқиқ, Аллоҳ Расулининг тушини ҳақ ила тасдиқлади. Албатта, Масжидул Ҳаромга, иншааллох, омонликда, сочларингиз олинган, қисқартирилган ҳолда, қўрқмасдан кирасизлар. Бас, У сиз билмаган нарсани билади ва (сизга) бундан бошқа яқин фатҳни қилди» (27-оят).\nБу оятда Аллоҳ таоло мўминларга бир нечта хушхабарни етказмоқда. Аввало, Пайғамбар алайҳиссаломнинг тушларини тасдиқламоқда. Қолаверса, Масжидул Ҳаромга кириш албатта насиб этишининг хабарини бермоқда. Ушбу хабарини Аллоҳнинг Узи таъкидлаб бераётганига қарамай, яна Ўзи «иншааллоҳ» - «Аллоҳ хоҳласа» деган иборани ишлатмоқда. Бундай дейиш иймон одобларидан бўлиб, дунёдаги ҳар бир ишни ва воқеани Аллоҳ таолонинг хоҳишига боглашдан иборатдир. Ҳудайбия сулҳидан кейин кўп ўтмай, бу ваъда амалга ошди. Расулуллоҳ алайҳиссаломнинг тушлари тасдиқланиб, Маккаи Мукаррама фатҳ бўлди. У ердаги барча аҳоли Исломга кирди. Ислом Арабистон ярим оролининг бошқа тарафларига ҳам тарқалди.\nيَٰٓأَيُّهَا ٱلرَّسُولُ بَلِّغۡ مَآ أُنزِلَ إِلَيۡكَ مِن رَّبِّكَۖ وَإِن لَّمۡ تَفۡعَلۡ فَمَا بَلَّغۡتَ رِسَالَتَهُۥۚ وَٱللَّهُ يَعۡصِمُكَ مِنَ ٱلنَّاسِۗ إِنَّ ٱللَّهَ لَا يَهۡدِي ٱلۡقَوۡمَ ٱلۡكَٰفِرِينَ٦٧\nБу ояти каримада Аллоҳ таоло Набий соллаллоҳу алайҳи васалламга хитоб қилиб, ҳар қандай шароитда, одамларнинг Расулуллоҳ соллаллоҳу алайҳи васалламга нисбатан муносбатларига қарамай, даъват қилавериш лозимлигини буюрмоқда. Зотан, пайғамбарлик вазифаси ўзи шундан иборат. «Агар Роббингдан нозил қилинган нарсани етказмасанг, Аллоҳнинг пайғамбарлиги вазифасини адо этмаган бўласан. Аммо етказиш осон иш эмас. Ислом даъва-ти йўлида тўсиқлар кўп бўлади. Мусулмон даъватчининг душманлари кўп бўлади. Унга қарши тур ли иғво-бўҳтонлар уюштирилади, маломатлар тошлари отилади, обрўсига, молига ва жонига суиқасд қилинади. Аммо бу нарсалардан қўрқма. Чунки сени одамларнинг ёмонликларидан Аллоҳнинг Ўзи асрайди».\nЗотурриқоъда Пайғамбар алайҳиссалом дарахт остига тушдилар ва қиличларини унга осдилару, ёнбошлаб, ухлаб қолдилар. Ёнларида ҳеч ким қолмаган эди. Шунда мушриклардан бир киши келиб, қилични олди-да, у зотга ўқталиб: «Мендан қўрқасанми?» деди. «Йўқ», дедилар. «Мендан сени нима тўса олади?» деди. «Аллоҳ», дедилар. У: «Мендан сени нима тўса олади?» деди. «Аллоҳ», дедилар. Учинчи марта ҳам сўраган эди, «Аллоҳ», дедилар. Ҳалиги одамнинг қўлидан қилич тушиб кетди. Шунда Расулуллоҳ соллаллоҳу алайҳи васаллам қилични олиб: «Энди сени мендан ким тўса олади?» дедилар. У киши ўтириб қолди. Сўнгра Исломини эълон қилди. Ғайб хабарларини бу қадар кескин тарзда айтиш учун ё беҳуда тахминлар ёки ўта ишончли ваҳий бўлиши лозим. Бирор киши Расулуллоҳ соллаллоҳу алайҳи васалламда тахминчининг хаёлотларини, уйдирмачилик аломатларини кўрмаган. У зотнинг ростгўй, соғлом ва баркамол инсон бўлганларини дўст ҳам, душман ҳам билган. Расулуллоҳ соллаллоҳу алайҳи васалламнинг келажак ҳақида Аллоҳдан деб айтган хабарлари воқеъликда содир бўлганининг ўзи у кишининг ҳақ пайғамбар эканлари, ростгўй ва ишончли зот бўлганларининг исботидир. У зотни ёлғончи дейиш иймон келтиришдан қочиш учун ўйлаб топилган бўҳтондан бошқа нарса эмас.\n«Мухаммад Қуръонни одамлардан ўрганган», деган даъво.\nАраб мушрикларидан бир гуруҳи Қуръонни Набий соллаллоҳу алайҳи васалламга инсонлардан бири ўргатишини фараз қилишди. Ваҳийнинг манбасини Муҳаммад алайҳиссалом шахсларининг атрофидан излай бошлашди. Ўз қабилаларининг одамлари саводсиз бўлгани учун, унга улардан бири таълим берган, деган даъвони қилишга журъатлари етмади. Воқеъликдан маълумки, жоҳил инсон одамларга бирор нарсани ўргата олмайди. Улар буни яхши билишарди.\nУлар тўсатдан хаёлларидаги ўша «муаллим»ни топгандай бўлишди. Бу улкан муаллим ким бўлди экан? Ушбу муҳим илм манбаи ким экан? Бу – румлик гулом, ажам, насроний одам. Маккада темирчилик қилиб, килич ясайдиган шахс. Ўз шевасига кўра ўқиш ва ёзишдан хабардор киши. «Китоб»дан фақат хомхаёлларнигина билади. Набий соллаллоҳу алайҳи васаллам баъзан унинг ҳунарини томоша қилгани келар эдилар. Бу ҳол саводсиз арабларнинг «Бу унинг муаллими» дейишлари учун қулай фурсат бўлди.\nوَلَقَدۡ نَعۡلَمُ أَنَّهُمۡ يَقُولُونَ إِنَّمَا يُعَلِّمُهُۥ بَشَرٞۗ لِّسَانُ ٱلَّذِي يُلۡحِدُونَ إِلَيۡهِ أَعۡجَمِيّٞ وَهَٰذَا لِسَانٌ عَرَبِيّٞ مُّبِينٌ١٠٣\nМуҳаммад ибн Исҳоқнинг Набий алайҳиссалом ҳақларидаги сийрат китобида шундай ривоят қилинади: «Расулуллоҳ алайҳиссалом Марва тепалигидаги Субайда деган жойда Жабр исмли бир насроний ғулом билан ўтирар эдилар. Шундан сўнг Аллоҳ «Батаҳқиқ, биламизки, албатта, улар: «Унга бирорта башар таълим бермоқца, холос», дерлар. Улар ишора қилаётганнинг тили ажамийдир. Бу эса очиқ-ойдин араб тилидадир» оятини нозил қилди».\nКофирлик, мушриклик одамларни ана шундай жоҳил қилиб қўяди. Аввал бошда Муҳаммад соллаллоҳу алайҳи васалламни уйдирмачилиқда айблаётганлар бирпас туриб, ўзлари уйдирмачилик билан туҳмат этишга ўтиб олдилар. Уларнинг жоҳилликлари шу даражага етдики, қандай қилиб бўлса ҳам, Қуръоннинг илоҳий Китоб эканини инкор этиш мақсадида тўқиётган уйдирмалари ғоятда мантиқсиз ва ўзларига қарши далил бўлаётганини ҳам унутиб қўйишди. Ҳа, озгина ўйлаган одам Қуръонни Муҳаммад соллаллоҳу алайҳи васалламнинг ўзлари тўқиб олишлари мумкин эмаслигини тушунади. Буни турли замон кофирлари ҳам англаб етади. Аммо куфр жаҳолати сабабли «Қуръонни Муҳаммад ўзи тўқиши мумкин эмас, уни Аллоҳ нозил қилган», дея олмайди. Бунинг ўрнига, бошқа аҳмоқона уйдирмаларни айтади.\nДругие материалы в этой категории: « РЎЗА – БАДАН ЗАКОТИ\tИслом тарихи: ЗАКАРИЁ, ЯҲЁ ВА ИЙСО АЛАЙҲИМУССАЛОМ »


ФАРЗАНД ТАРБИЯСИДА ОТА-ОНАНИНГ ЎРНИ ВА ВАЗИФАСИ » "Оқдарё овози" газетаси\nФАРЗАНД ТАРБИЯСИДА ОТА-ОНАНИНГ ЎРНИ ВА ВАЗИФАСИ\nБола дунёга келган кундан бошлаб ота-онанинг бола тарбияси учун жавобгарлиги ва масъулияти орта бошлайди. Азал-азалдан бола тарбияси билан асосан она шуғулланиб келган. Бола ўз оиласида теварак-атрофи қариндош ва яқинларига тўла бўлган муҳитда тарбияланади. Шу сабаб бу каби оилалар унинг дунёқараши ва хулқига доим ўз таъсирини ўтказиб туради, ундаги тарбиянинг шаклланишига ўзига хос фундаментни яратади.\nОта-она авваламбор, ўз фарзандига тўғри тарбия бериб боришда бу йўлда ҳамиша изланишда бўлиб, ўқиш ва тажриба орттириши лозим. Шуниси аҳа-миятлики, бу йўлда ота-оналар ўзларининг одоб-ахлоқи билан ибратли бўлишлари лозим. Чунки ота-оналар боланинг, илк бора кўзини очишдан то ёши катта бўлиб ақлини танигунга қадар бўлган вақтда бўлиб келган ҳаётларидаги биринчи тарбиячилари ҳисобланади. Шуни ҳам алоҳида айтиш лозимки, бола тарбиясига ҳеч бир нарса намуна каби кучли таъсир ўтказа олмайди. Оиладаги тарбия, ижтимоий, руҳий, жисмоний, хулқий, ахлоқий ва бошқа сифатларга асос солади, теран шакллантиради ва негизидан камол топтиради.\nЎқув тарбиявий муассасаларнинг тарбия борасидаги ишлари қанчалик яхши йўлга қўйилишидан қатъий назар, тарбия масалаларини оила ҳал қилади. Боғча ва мактаблар таълим бериб тарбияласа, ота-оналар фақат тарбиялабгина қолмай, улар билан бирга яшайдилар ҳам. Ота-она ўз фарзандларида мақсадга интилувчанлик, ботирлик, ишга масъулият билан ёндашиш хислатларини шакллантириб бориши ҳам катта аҳамиятга эгадир.\nОилада яхши меҳнат қиладиган болалар мактабда ҳам аълочи, тиришқоқ ва жамоатчи бўлишади. Катта оилаларда ота-она бериш керак бўлган тарбиянинг анчагина фоизини болалар ака-укаларидан қариндош-уруғларидан ўзлаштириб олишади. Шу сабабли бундай оилаларда жанжал-тўполон эмас, балки ўзаро ҳурмат, дўстлик, сокинлик ва осо-йишталик ҳукм суради. Улар уйидаги меҳнати орқали жамоатчиликнинг даст-лабки сабоғини олишади.\nМинг афсуски, жамиятимизда баъзи носоғлом муҳитдаги оилалар ҳам учраб туради. Бу оилаларда эса баъзи бир кўнгилсиз воқеалар бўлиб туриши ҳам сир эмас. Бундай оилалар ўз фарзандларининг таълим-тарбияси билан жиддий шуғулланишмайди. Аксинча, уларнинг болаларини тўғри йўлга солишга ҳаракат қилаётган таълим муассасасига, устозларга нисбатан қўпол муомалада бўлишади. Ўқитувчиларни ҳақорат қилиш ҳолатлари ҳам ҳамон учраб турганлиги аянчлидир. Ахир, ўқитувчи ўз ўқувчисига таълим берар экан, унинг тарбиясига ҳам масъул эканлигини асло унутмаслик лозим. Айниқса, бошланғич таълим ўқитувчиси мактабга илк қадам ранжида қилган мурғак болани қўлига қалам тутқазиб, ҳарф ёзишни ўргатар экан, унга нисбатан энг аввало ўз боласидек меҳр беради. Келажакда унинг ҳар томонлама етук шахс бўлиши, камолга етишида ўзини масъул деб билади. Бошланғич синф ўқитувчисининг машаққатли меҳнати ҳам шундаки, у игна билан қудуқ қазийди. Шогирдларининг устоз деб атаган биргина сўзи эса унинг эзгу мақсад йўлидаги машаққатларини шарафларга буркайди.\nБугунги кунда мамлакатимизда ўқитувчи ва унинг обрў-эътиборини оширишга алоҳида эътибор берилиб, бу соҳада катта ислоҳотлар олиб борилмоқда. Шунинг билан бир қаторда Президентимиз томонидан ўқитувчиларнинг ойлик маошини ошириш, турли хил имтиёзлар яратиш борасида ҳам бир қатор ибратли ишлар амалга оширилмоқда. Бу каби ҳурмат ва эътиборга жавобан биз ўқитувчилар ўз келажагимиз эгалари бўлган ёш авлодга таълим-тарбия бериш борасидаги масъулиятимизни янада оширишимиз, мактаб, маҳалла ва оила ўртасидаги ўзаро ҳамкорликни янада мустаҳкамлашимиз лозим.\n19-мактабнинг бошланғич таълим ўқитувчиси.


Навоийдан 9 SMS :) | UZFOR.UZ\nHIKMATNOMA | Aforizmlar\nMavzu: Навоийдан 9 SMS :)\n#1 19:29:22, 2 Aug 2019\nАслида, бу мумтоз мисраларни, анъанага кўра, Алишер Навоийнинг шоҳбайтлари, ҳикматлари тарзида ҳам тақдим этиш мумкин эди. Ёшларнинг қизиқишлари ва ахборот асри талабларини инобатга олиб, “Навоийдан 9 SMS” дея сарлавҳа қўйишга журъат топдик. Зотан, қўша қулфлар ортида сақланган туман танга эмас, эзгу мақсад йўлида ишлатилган тўққиз тилло – ҳақиқий хазинадир.\nБугун ёшлар чин маънода яшаётган – севаётган ва севилаётган, кулаётган ва кулдираётган, куяётган ва куйдираётган виртуал оламдаги асосий ахборот қайси тилларда? Биз ижтимоий тармоқлардаги саҳифаларимизга кимларнинг, қайси тиллардаги, қандай гап(ғоя)ларини жойлаштириб, тенгдошларимиз орасида оммалаштирмоқдамиз? Ҳаётимизнинг муҳим дамларида, гўзал лаҳзаларида бир-биримизга йўллайдиган SMS ларимизда-чи?.. Сабаби оддий: бошқа тилларда тайёр, фойдаланишга қулай материаллар мавжуд, тўғрироғи, оммабоп медиа маҳсулотлар (табрикномалар, инфографикалар, видеороликлар…) яратилган, яратилмоқда. Истеъмолчилик кайфиятидаги ёшлар эса асосан “копи-паст” (нусхала-жойлаштир) усулини хуш кўришади. Шу боис бугун биз онлайн оламга кенгроқ кириб бормасдан, ука-сингилларимиз ва фарзандларимиз қалбига улуғ аждодлари(миз)ни олиб киролмаймиз. Халқ оғзаки ижоди ва буюк боболар меросини нафақат электрон шаклга ўтказиш, балки интернет юзерлари учун “тайёр ош”га айлантириш ўзбек зиёлилари олдидаги кечиктириб бўлмас вазифа бўлиб турибди. Навоий бобомиздан тўққиз SMS шу йўлдаги бир уринишдир.\nБугунги кун ёшларига кундалик муомала жараёнида асқатадиган байтларни мумтоз шоирлар ижодидан истаганча топиш мумкин. Фақат, уларни виртуал дунё талаблари асосида танлаш лозим. Яъни, биринчидан, улар кўпчиликка тушунарли бўлсин. Иккинчидан, танланган мисралар маъносида ёшлар орасидаги ижтимоий муносабатлар, руҳий ҳолатлар акс этсинки, йигит-қизлар ўз кўнгил кечинмаларини, бир-бировига дилсўзларини, ҳатто аччиқ-тизиқ гапларини назм тилида етказсин. Ёшларимиз бир-бирларига Навоийдан, Бобурдан байтларни SMS тарзида жўнатса, веб-саҳифаларига эса Билга Хоқону Амир Темур ҳикматларидан жойлаштирса, қандай соз!\nЙўл ямону яхшисидан ема ғам,\nБисмиллоҳ, дегилу қўйғил қадам.\nМенга не ёру не ошиқ ҳавасдур,\nАгар мен одам эрсам, ушбу басдур.\nМени мен истаган ўз суҳбатиға аржуманд этмас,\nМени истар кишининг суҳбатин кўнглум писанд этмас.\nБўлмаса ишқ, икки жаҳон бўлмасин,\nИкки жаҳон демаки, жон бўлмасин.\nСен агар зоҳир эттинг итликни,\nМен сенга кўргузай йигитликни.\nТабиатга ҳар неки одат бўлур,\nЧу эскирди одат табиат бўлур.\nУшоқ қанд оқ тузга монанд эрур,\nВа лекин бири туз, бири қанд эрур.\nТузлик эрмас шифосию вояси ҳам,\nКим эгри кишининг эгридир сояси ҳам.\nАгар қилмади эл ҳимоят сенга,\nЎзингдин керакдир шикоят сенга.\nTelegramdagi @web_masters_uz kanaliga qo`shiling!\n- YPX xodimi qonuniy jazolandi\nMavzuga oid xabarlar soni: 1 ta\nSo'ngi faollik vaqti: 19:29:22, 2 Aug 2019


Таълим сифатини назорат қилиш бўлими-ЎзМУ - Ўзбекистон миллий университети\nБўлим бошлиғи Лакаев Шухрат Саидахматович\nБўлим бошлиғи, Доцент\nҚабул Душанба-Жума, 14:00 - 17:00\nТелефон +99871 246 15 41\nТаълим сифатини назорат қилиш (ТСНҚ) бўлими Ўзбекистон Республикаси Вазирлар Маҳкамасининг 2017 йил 18 июлдаги “Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси фаолиятини ташкил этиш тўғрисида”ги 515-сон қарорининг 14-бандига мувофиқ ташкил этилган бўлиб, бевосита университет таркибига киради.\nЎзМУ талабалари билимларининг давлат таълим стандартларига мувофиқлигини ўрганиб бориш, таҳлил қилиш, кадрлар тайёрлаш сифати мониторингини юритиш, ЎзМУ ни ички аттестациядан ўтказишни ташкил этиш ва унинг натижалари бўйича таълим сифатига салбий таъсир этувчи омилларни аниқлаш ҳамда уларни бартараф этиш ва олдини олиш чораларини кўришдан иборат.\n- таълим йўналишлари ва мутахассисликларнинг давлат таълим стандартлари (ДТС), малака талаблари, ўқув режалари ва фан дастурлари, ишчи ўқув режалар ва фаннинг ишчи дастурлари билан таъминланганлиги ҳамда ўзаро мувофиқлигини таҳлил этиш;\n- ЎзМУда таълим жараёни, шу жумладан масофавий таълим сифатини, унинг ўқув адабиётлари ва ўқув-услубий материаллар билан таъминланганлик даражасини ўрганиш;\n-Университет талабалари билимларининг ДТСга мувофиқлигини ўрганиб бориш;\n- Ҳар бир фан бўйича дарс машғулотларини таҳлил қилиш ва ЎзМУ ректорига маълумотлар бериб бориш;\n- талабалар давомати ва профессор-ўқитувчиларнинг дарсга, шу жумладан масофавий таълимга муносабатини мониторингини олиб бориш;\n- баҳолаш натижалари бўйича таҳлилий маълумотлар тайёрлаш ва уларнинг натижалари юзасидан ЎзМУ кенгашида ҳамда ректор йиғилишида ҳисоботлар бериб бориш;\n- битирувчиларнинг билим даражасини ўрганиш мақсадида якуний давлат аттестацияси комиссиялари ҳужжатлари билан танишиш;\n- ташкилий-ҳуқуқий ва методик кўрсатмалар асосида таълим ва кадрлар тайёрлаш сифати мониторингини олиб бориш ва назорат қилишни ташкил этиш;\n- ЎзМУни ички аттестациядан ўтказишни ташкил этиш ва ички аттестация натижаларини, таълим сифатига таъсир этувчи омиллар тўғрисидаги маълумотларни ЎзМУ ректорига ҳамда Давлат инспекциясига тақдим этиш;\n- таълим сифатини белгиловчи кўрсаткичларнинг ҳолатини мониторинг қилиш, аниқланган муаммолар ва камчиликлар юзасидан ЎзМУ ректорига таклифлар бериш;\n- таълим сифатини ошириш мақсадида профессор-ўқитувчиларнинг малакасини ошириш жараёнида замонавий усуллар ва услублардан фойдаланиш самарадорлигини таҳлил қилиш;\n- ЎзМУнинг таркибий тузилмаларида (факультет, кафедра, бўлим, марказ, академик лицей) педагог ходимларнинг касбий малакаси ҳолатини, шунингдек, олий ўқув юртидан кейинги таълим ҳамда малака ошириш ва қайта тайёрлаш йўналишларидаги сифат даражасини аниқлаш мақсадида ички мониторингни ўтказиш, таҳлилий маълумотларни тайёрлаш, аниқланган камчилик ва муаммоларни бартараф этиш бўйича ЎзМУ раҳбариятига таклифлар киритиш;\n- ЎзМУ профессор-ўқитувчилари таянч маълумотларининг тегишли дарс берадиган фан(лар)ига мослигини таҳлил қилиш ёки уларнинг қонун ҳужжатларида белгиланган тартибда қайта тайёрлашдан ўтганлигини ёки мос ихтисослик бўйича илмий унвон, даражага эга эканлигини ўрганиш ва хулосаларни ЎзМУ ректорига маълум қилиш;\n- таълим жараёни моддий-техник базаси ҳолатини таҳлил қилиш, уни ривожлантириш ва такомиллаштириш бўйича таклифлар бериш;\n- ЎзМУда талабалар амалиётининг таълим йўналишлари ва мутахассисликларни инобатга олган ҳолда ташкил этилганлиги ва унинг самарасини назорат қилиш;\n- ЎзМУрейтингини аниқлаш, баҳолаш, аттестация ва таълим сифатини ўрганиш билан боғлиқ жараёнларда иштирок этиш;\n- ЎзМУдаги ижтимоий муҳит, кадрлар тайёрлаш ва таълим сифатини ошириш мақсадида доимий равишда талаба, ота-она, профессор-ўқитувчи ва кадрлар истеъмолчилари ўртасида ижтимоий сўровлар ўтказиш;\n- республика ва хорижий давлатлардаги таълим сифатини назорат қилишга оид янгиликларни доимий ўрганиб бориш ва уларни таълим жараёнига татбиқ этиш юзасидан тавсиялар ишлаб чиқиш;\n- ЎзМУ рейтингини халқаро даражага кўтаришга қаратилган чора-тадбирларни олий таълим муассасаси раҳбарияти билан биргаликда ишлаб чиқиш ва унинг ижросини таъминлашда фаол иштирок этиш;\n- ЎзМУ тегишли таркибий тузилмалари билан ҳамкорликда таълим сифатини оширишга қаратилган ҳамда ўқув семинарлари ва тренингларни ўтказиш;\n- ЎзМУда ички жамоатчи экспертлар базасини шакллантириш ва улар билан қўйилган вазифалар доирасида семинар машғулотларини мунтазам равишда ўтказиб бориш;\n- ўқув жараёни билан ишлаб чиқариш ўртасидаги интеграцион ҳамкорлик, инновацион ғоялар, ишланма ва технологияларни кенгайтириш юзасидан таклифларни бериб бориш;\n- ЎзМУ Кенгашида, давра суҳбатлари ва анжуманларда ТСНҚ бўлими томонидан таълим сифатини оширишга оид амалга оширилган ишларни ўрганиш ва мониторинг натижалари тўғрисида маълумотлар бериб бориш;\n- таълим сифати ҳолатини ўрганиш натижаларига асосланиб тегишли таклифларни ЎзМУ раҳбариятига тақдим этиш.\n- бўлим ходимларининг касбий маҳоратини ошириш мақсадида, Ўзбекистон Республикаси Президентининг “Истеъдод” жамғармаси ёки халқаро лойиҳалар ва унирерситет ҳисобидан ривожланган хорижий давлатларнинг нуфузли ўқув ва илмий марказлари тажрибасини ўрганиш ва уларни таълим жараёнига тадбиқ этиш.


“Asia school”: Онлайн дарслар – масофавий таълимга йўл! » Sangzor.uz - Жиззах янгиликлар портали\nSangzor.uz - биз сизга яқинмиз! » Таълим » “Asia school”: Онлайн дарслар – масофавий таълимга йўл!\n“Asia school”: Онлайн дарслар – масофавий таълимга йўл!\nТаълим / PR-мақолалар\nТелеканаллар орқали йўлга қўйилган онлайн дарс машғулотларига нафақат ўқувчилар, уларнинг ота-оналари ҳам кўникиб улгурдилар. Дунё тажрибасидан маълумки, масофавий таълимнинг қатор афзал жиҳатлари бор. Аввало, вақт тежалади. Ўқувчилар мавзунинг бирор тушунмаган жиҳатинивидео дарсликларни қайта кўриш орқали билимларини мустаҳкамлаш имконига эга бўладилар.\nЖиззах шаҳридаги“Asia school”замонавий нодавлатмактаби ўқитувчилари айни кунларда ўқувчилар билан доимий виртуал мулоқотда: устозлар томонидан телеграмда очилган гуруҳларга қарийб барча ўқувчилар бириктирилган. Энг муҳими ўқитувчиларнинг ўзлари онлайн сабоқларни тайёрлаб, кундалик вазифаларнинг ижросининазорат қилиб бормоқдалар.\nГуруҳларга ота-оналар ҳам жалб этилган – фарзандининг уй шароитида қай даражада билим олаётгани ҳамда ўқитувчилари қандай баҳо бераётганини кузатиб боришяпти.\nТелеканаллар орқали бериб борилаётган онлайн дарслардаги айрим камчиликлар кўзга ташланаётган бир пайтда, “Asia school” жамоасининг профессионаллик билан мавзуларга ёндашаётганликлари ота-оналарни қувонтирмоқда.\n- Менинг фарзандим ушбу мактабнинг 5 синфида ўқийди, - дейди Г.Алишева. - Ўзим ҳам ўқитувчиман. Бу “Asia school” мактабидаги ҳамкасбларимнинг фаолиятларини таҳлил қилиш имконини бермоқда. Касбдошларим томонидан ўтилаётган онлайн дарслар содда ва ўқувчиларнинг тушуниши учун жуда ҳам қулай тарзда тайёрланмоқда. Синф раҳбари ҳам ўз ўқувчиларининг кун давомида нималар билан банд эканлигини кузатиб бормоқда.\nКарантин даврида “Asia school” сингари нодавлат таълим муассасалари ўз ўқувчиларининг тақдирига бефарқ бўлмасдан, улар учун тинимсиз изланишда давом этишмоқда. Бу эса келгусида ўқувчилар орасида масофавий таълим олиш кўникмасини шаклланишига сабаб бўлади.\nПедагогик технологиялар дарсни қизиқарли қилади


Меҳр қўлларин чўзиб... — Ishonch Gazetasi\nКасаба уюшмаси ҳақида сўз кетганда, кўпчиликнинг кўз олдида меҳр-мурувват тадбирлари намоён бўлади. Бу бежиз эмас. Боиси, кейинги йилларда касаба уюшмалари томонидан ташкил этилаётган кўплаб акцияларда ижтимоий ҳимояга муҳтож ходимлар, меҳнат фахрийлари, аёллар ва болалар алоҳида эътибор билан қамраб олинмоқда.\nХусусан, вилоят касаба уюшма ташкилотлари бирлашмаси томонидан жорий йилнинг ўтган даврида «Ҳеч ким меҳр ва эътибордан четда қолмасин» шиори остида Хива туманидаги ёлғиз, кекса эркаклар яшайдиган «Мурувват» уйига 50 жуфт, Хонқа туманидаги «HOUSPIS» якка ёлғиз беморларни даволаш касалхонасида яшовчи 32 нафар қарияга кўрпа, ёстиқ жилдлари совға қилинди. Шунингдек, Ўзбекистон кўзи ожизлар жамияти Шовот ва Урганч туман бўлимларига 437,5 минг сўм миқдоридаги кўрпа, ёстиқ жилдлари ва аёллар халати олиб берилди.\nТармоқ касаба уюшмалари ташкилотлари томонидан 25 нафар ёлғиз кекса ва ногиронлар фойдаланган коммунал хизматлар учун 1320,0 минг сўм тўлаб берилди. Ногиронлардан 20 нафари қўлтиқтаёқ, 10 нафари ҳасса билан таъминланди.\nОғир маиший шароитларда яшаётган, боқувчисини йўқотган, ногиронларни парвариш қилаётган оилаларнинг 23 нафарига 3135,0 минг сўмлик дори-дармон, 1088 нафарига 62595,0 минг сўмлик озиқ-овқат маҳсулотлари тарқатилди.\nВилоят касаба уюшма ташкилотлари бирлашмаси ҳисобидан Хива шаҳридаги Болалар шаҳарчасидаги 140 нафар тарбияланувчига спорт кийимлари совға қилинди. Хонқа туманидаги умумтаълим мактабларида ўқиётган иқтидорли, ижтимоий ҳимояга муҳтож оилалар фарзандларидан 25 нафарининг, шунингдек, тармоқ касаба уюшма ташкилотлари томонидан Хива туманидан 25 нафар, Қўшкўпир туманидан 20 нафар, Янгиариқ туманидан 40 нафар боланинг Хива шаҳридаги «Ичан қалъа» давлат қўриқхонаси музейларига саёҳатлари уюштирилди. Бундай саёҳатлар ишлаётган эҳтиёжманд оилалар аёлларининг 200 нафардан зиёди учун ҳам ташкил қилинди.\n«Ватан фидойи фарзандларини унутмайди!» шиори остида ўтган тадбирда юрт ҳимояси йўлида жонини фидо қилган 7 нафар ҳарбий хизматчи ва ички ишлар идоралари ходимларининг оилаларидан хабар олиниб, ҳар бирига касаба уюшмалари томонидан 500 минг сўм пул маблағи ҳамда вилоят ички ишлар ходимлари касаба уюшмаси бирлашган қўмитаси томонидан жами 600 минг сўм миқдорида озиқ-овқат маҳсулотлари берилди.\nБу каби мисолларни узоқ давом эттириш мумкин. Энг муҳими, биз ҳар бир юртдошимиз касаба уюшмалари томонидан узатилаётган қўллар меҳрга тўлалигини ҳис қилишини истаймиз ва уларни қўллаб-қувватлашда давом этамиз.\nвилоят касаба уюшма ташкилотлари бирлашмаси маданий-маърифий ва спорт ишлари


Асакада «Чернобиль» фожиаси қатнашчиси ИИБ ходимини пичоқлаб қўйди (видео) - Daryo\n16:33, 14.08.2020 355\nАсакада «Чернобиль» фожиаси қатнашчиси ИИБ ходимини пичоқлаб қўйди (видео)\nАндижон вилояти Асака туманида эр-хотин жанжалини бартараф қилишга келган ИИБ ходимига пичоқ орқали жароҳат етказилди. Бу ҳақда Zo‘r TV телеканалида маълум қилинди.\nМаълумотларга кўра, 2 август куни соат тахминан 15:00 ларда Асака туманида истиқомат қилувчи фуқаро уйига маст ҳолатда келиб, турмуш ўртоғи билан жанжал кўтарган. Аёл қўшнисиника қочиб чиқиб, ИИБ ходимларини ёрдамга чақирган. Ҳудуд профилактика инспектори воқеа жойига етиб келиб, спиртли ичимлик таъсирида бўлган фуқарони тартибга чақиришга уринади. Аммо фуқаро ходимнинг сўзларига қулоқ солмай қаршилик кўрсатган, ИИБ ходими унга кишан тақаётганида дарвозахонадаги пичоқ билан унинг қўлига тан жароҳати етказади.\nВоқеадан хабар топган қўшнилар жабрланган инспекторни шифохонага олиб кетади, йўлда ходим мазкур ҳолат бўйича ўз ҳамкасбига хабар беради. Иккинчи инспектор ҳодиса жойига келиб, пичоқ кўтарган шахсни ИИБ идорасига олиб кетган.\nМазкур фуқаронинг ёши, оилавий аҳволи, «Чернобиль» фожиасида қилган хизматлари инобатга олиниб, унга нисбатан эҳтиёт чораси — қамоқ қўлланилмаган.\n«Нерв бузилиб қолганда… Мияда санчишлар бошлангач, нима қилаётганимни ўзим ҳам билмай қоламан. Бошқа спиртли ичимликни оғзимга олмайман, қилган ишимдан афсусдаман, пушаймонман», — дейди эркак.\nМаҳалла раисининг сўзларига кўра, оила аввалдан жанжалкаш оилалар рўйхатида турган ва бир неча бор ИИБ ходимлари томонидан тушунтириш ишлари олиб борилган.\nҲозирда вилоят кўп тармоқли оилавий поликлиникасида даволанаётган профилактика инспектори шифокорлар назоратида. Ҳолат юзасидан Асака туман прокуратураси тергов ва суриштирув ҳаракатларини олиб бормоқда.\nМарғилонда нон сотаётган фуқаро ниқоб тақишни талаб қилган ИИБ ходимини дўппослади\nҒиждувонда ИИБ ходими томонидан калтакланган адвокат туман прокурори ҳам жавобгарликка тортилиши кераклигини таъкидламоқда\nСамарқандда маст фуқаро милиция ходимининг бошини тош билан уриб ёрди\n21:50, 07.06.2020 355593\n23:54, 20.06.2020 260361\n11:11, 18.06.2020 182310\n16:19 Бугун 695\nРасман: «Ростов» Элдор Шомуродовнинг А Серия клубига ўтаётганини тасдиқлади\n16:12 Бугун 913\nЎзбекистондаги қайси деҳқон бозорларида гўшт арзонроқ нархда сотилаётгани маълум қилинди\n16:00 Бугун 1938\nАПЛ клублари мухлисларни стадионга қайтариш учун велосипедлардан фойдаланмоқчи\n15:57 Бугун 3223\nЎзбекистонда энг қиммат ва энг арзон ош қаерда тайёрланаётгани маълум қилинди\n19:35, 29.09.2020 114329\n11:45, 30.09.2020 106528\n22:27, 29.09.2020 99815\n13:57, 30.09.2020 92473


12:33 / 12.06.2018 2201 pdf Ўқиш режими + -\nУчинчи гуруҳ олимлар: «Ғийбатнинг гуноҳи ўчирилиши учун тавба қилишдан ташқари ғийбат қилинган кишидан кечирим сўраш ҳам зарур. Ўша одамга уни ғийбат қилишгани ҳақидаги хабар етиб борган бўлса ҳам, етиб бормаган бўлса ҳам, ҳукм бир хил», дейдилар.\nТўртинчи гуруҳ олимлар: «Ғийбат қилинган кишига уни ғийбат қилишгани ҳақидаги хабар етиб борган бўлса, ундан кечирим сўраш зарур. Агар хабар етиб бормаган бўлса, истиғфор айтишнинг ўзи кифоя қилади», дейдилар.\nМуаллиф таҳқиқи. Менинг наздимда ғийбат каффорати ҳақида гапни барча тафсилотлари билан айтиш лозим. Ғийбат қилинган киши тирик бўлиши, яқинда бўлиши ёки ўлиб кетган бўлиши; ўлмаган, бироқ узоқда бўлиши мумкин. Агар ғийбат қилинган киши тирик бўлса, ғийбат ҳақидаги хабар унга етиб борган бўлиши ҳам, етиб бормаган бўлиши ҳам мумкин. Агар етиб борган бўлса, у одам ғийбатнинг тафсилотидан, яъни қайси айблари гапирилганидан хабардор бўлиши ҳам мумкин, хабардор бўлмаслиги ҳам мумкин. Хуллас, зикр этилган ҳолатларнинг ҳар бирида ҳукм бошқа-бошқа бўлади.\nАгар ғийбат қилувчига ғийбат қилингани ҳақидаги хабар тўлиқ тафсилотлари билан етиб борган, шу билан бирга, у билан учрашишга имкон бўлса, ундан кечирим сўраш зарур бўлади. Сидқидил билан унинг ёнига бориб: «Ўзингиз билганингиздек, фалон-фалон ишларингизни ғийбат қилган эдим. Қилган бу хатойим учун пушаймонман. Айбимни кечиришингиздан умидвор бўлиб келдим. Келажакда сизни асло ғийбат қилмайман, бирор кишига сизнинг устингиздан шикоят қилмайман», деб айтади. Лекин айтиб ўтганимиздек, бу иш сидқидилдан бўлиши шарт, чунки кўринишда ўзини кечиртириб, бироқ қалбида надомат бўлмаса, бу ишнинг фойдаси йўқ. Бундай қилган одам мунофиқлардан саналади.\nАгар ғийбат қилинган киши умуман олганда ғийбатдан хабардор, лекин ишнинг тафсилотини билмаса, кечирим сўрашда киши унинг қайси айбларини гапириб, ғийбат қилганини айтмасин, токи унинг табиати ранжимасин. Балки унга: «Мен сизни ғийбат қилиб қўйдим, илтимос, кечиринг», дейишининг ўзи кифоя қилади.\nАгар ғийбат қилинган кишига ғийбат ҳақидаги хабар етиб борган бўлса-ю, лекин у оламдан ўтиб кетган бўлса, ёки тирик бўлса-да, узоқда бўлгани боис у билан учрашиб, кечирим сўрашнинг имкони бўлмаса, ғийбат қилувчининг зиммасига ўша инсон учун истиғфор айтиш ҳамда одамлар олдида уни мақтаб гапириш лозим бўлади. Шоядки, Аллоҳ таоло мана шу мақтагани сабабидан уни азобга тутмаса, ғийбат қилинган киши қиёмат куни унга қарши даъво қилмаса. Мужоҳид раҳматуллоҳи алайҳнинг «Биродаринг гўштини еганингнинг каффорати уни мақташинг ҳамда ҳақига дуо қилишингдир» деган сўзларида ғийбатнинг мана шу кўриниши назарда тутилган.\nАгар ғийбат қилинган кишига ғийбат ҳақидаги хабар етиб бормаган бўлса, Аллоҳ таолога истиғфор айтиб, тавба қилишнинг ўзи кифоя қилади. Чунки ғийбат қилинганидан хабари йўқ кишига: «Сизни ғийбат қилдим, кечиринг», дейиш унинг адоватига, нафратига сабаб бўлиши мумкин. Ҳасан Басрий ва Абдуллоҳ ибн Муборак раҳимаҳумаллоҳдан келтирилган гапда мана шу кўриниш назарда тутилган. Шунинг учун Ибн Сийрин раҳимаҳуллоҳ қора танли бир кишини ғийбат қилиб қўйгач, фақат тавбанинг ўзи билан кифояланганлар.\nХулоса қилиб айтадиган бўлсак, ғийбатнинг гуноҳи номаи аъмолдан ўчирилиши учун киши иккита иш қилиши зарур экан. Биринчи иш Аллоҳ таолога тавба қилишдир. Чунончи, Сулаймон Жамал «Тафсири Жалолайн»га ёзган ҳошиясида: «Бу ишда Аллоҳ таолога тавба қилиш зарур эканида ҳеч қандай ихтилоф йўқ», деб ёзади. Иккинчи иш эса ғийбат қилинган киши ғийбатдан хабар топган бўлса, ғийбат қилинган кишидан имкони борича кечирим сўрашдир. Чунки ғийбат қилинган киши ғийбат қилувчини шу дунёда кечирмаса, маҳшар куни унинг этагидан тутади. У даҳшатли кунда одамлар кичкинагина зулмлар учун ҳам бир-бирлари билан талашиб-тортишадилар. Ўз ҳақларини ундириб бериши учун Аллоҳ таолога фарёдлар қиладилар.\nҲадис. Расулуллоҳ соллаллоҳу алайҳи васаллам айтдилар: «(Қиёмат куни) ҳар бир махлуқ учун иккинчи махлуқдан қасос олиб берилади. Ҳаттоки шохли (жонивор)дан шохсизи учун, қумурсқадан қумурсқа учун (ўч олиб берилади).\nҲикоя. Оиша розияллоҳу анҳо бир аёл ҳақида «Бунинг тили узун» дедилар. Расулуллоҳ соллаллоҳу алайҳи васаллам: «Эй Оиша! Сен уни ғийбат қилдинг. Энди у аёлдан кечирим сўрашинг лозим бўлади», дедилар.\nҲадис. Расулуллоҳ соллаллоҳу алайҳи васаллам: «Ғийбат зинодан оғирроқ», дедилар. Саҳобийлар: «Эй Аллоҳнинг Расули, нима учун?» деб сўрашди. Расулуллоҳ соллаллоҳу алайҳи васаллам: «Инсон зино қилгач, тавба қилса, Аллоҳ таоло унинг тавбасини қабул қилади. Ғийбатчи эса то ғийбат қилинган киши кечирмагунича кечирилмайди», дедилар.\nҲадис. Расулуллоҳ соллаллоҳу алайҳи васаллам шундай дедилар: «Ким бировнинг шаънига ёки бирор нарсасига зулм қилган бўлса, уни бугун – динор ҳам, дирҳам ҳам бўлмай қолишидан олдин – р??? ?????ози қилиб олсин. Агар солиҳ амали бўлса, ундан қилган зулми миқдорида олинади; солиҳ амаллари бўлмаса, ҳақ эгасининг ёмонликларидан олиниб, бунга юклатилади».\nБа узроварий хоҳиш имрўз кун,\nКи, фардо намонад мажоли сахун.\nНеки узринг бўлса, бу кун айтиб қол,\nЭрта сўз айтишга қолмагай мажол!\nНасрий баёни: Узр сўраш воситасида бугун хоҳишингни битир, зеро, эртага гапириш учун қувват қолмайди.\nНасиҳат. Абу Осим раҳимаҳуллоҳ айтади: «Ғийбатнинг ҳаромлигини эшитганимдан буён бирор кишини ғийбат қилмаганман».\nКамоласт дар нафси инсон сахун,\nБил, инсон нафсининг камолидур сўз,\nЎзни ноқис қилма сўзлашда, эй дўст!\nНасрий баёни: Инсон нафсидаги камолот унинг сўзлаши билан бўлади. Сен гапириш билан ўзингни ноқис қилмагин.\nНасиҳат. Замонамиз кишилари бошқаларни ғийбат қиладилар, аммо кечирим ҳам сўрамайдилар, ҳатто кечирим сўрашни ўзларига ор деб биладилар. Ўлимни ҳам, қиёмат даҳшатларини ҳам ўйламайдилар, унга тайёргарлик кўрмайдилар. Ўзларига ўзлари зулм қиладилар. Ваҳоланки, ўтган зоҳидларининг қиёмат қўрқинчи ҳамда ўлим даҳшатидан бутун вужудлари титрар эди.\nҲикоя. Сулаймон алайҳиссалом кўксларида ўрмалаб кетаётган бир чумолини олиб, ерга отиб юбордилар. Чумоли: «Эй Сулаймон! Нима учун бу қадар зўрлик қиласиз? Сиз қиёмат куни Забардаст Молик ҳузурида турмайсизми?» деди. Бу гапни эшитган Сулаймон алайҳиссалом ҳушларидан кетдилар. Ўзларига келгач, чумолига: «Эй чумоли, мени кечир!» дедилар. Чумоли: «Учта шарт билан мен сизни кечираман. Биринчи шарт – тиланчини қуруқ қайтарманг. Иккинчиси – фахр билан кулманг. Учинчиси – ёрдам сўраб келган инсонга ўз мартабангизга лойиқ ҳолда ёрдам беринг», деди. Учта шартни қабул қилганларидан кейин чумоли у кишини кечирди.\nОдамлар барча ёмон ишларидан, жумладан, инсонларни ғийбат қилишдан тўхташлари лозим. Агар бировни ғийбат қилиб, дилига озор берган бўлсалар, ундан кечирим сўрасинлар, шундагина қиёмат кунида азобга дучор бўлмайдилар.\n «Саҳиҳи Бухорий», 2449-ҳадис.\nҒийбатнинг каффорати (1-қисм)\n12:31 / 12.06.2018 1929\n12:35 / 12.06.2018 2719\nУ Зот бандаларнинг иноят сири юзага чиқишига интиқликларини билди ва .Аллоҳ Ўз раҳматини хоҳлаган кишисига хос қилади,, деди. Агар уларни ўша ила тарк қилса, азалга давоми...\n2084 20:41 / 10.06.2018\nҒийбатнинг зарарлари (8-қисм)\nЎн учинчи зарар охиратда маймунга айланиш.Бу борада Ҳотимул Асам раҳимаҳуллоҳнинг .Ғийбатчи дўзахда маймун бўлади, деган сўзи юқорида .Нузҳатул мажолис,дан нақл давоми...\n2001 20:45 / 21.04.2018\n3520 18:58 / 27.03.2018\n3255 09:55 / 24.06.2018


hidoyat.uz – “Мовароуннаҳр” нашриётининг сайти - Сўраган эдингиз... (2012/9-ж)\nСўраган эдингиз... (2012/9-ж)\nСавол: Юртимизнинг айрим жойларида болаларни уч, беш, етти ёшда хатна қилдириш керак деб билишади. Шу нарса суннатданми? Олдиндан раҳмат!\nЖавоб: Ўғил болаларни хатна қилдириш суннат амаллардандир. Бола неча ёшга кирганда хатна қилиш эса, кўпроқ урфга боғлиқ. Пайғамбаримиз (соллаллоҳу алайҳи ва саллам) набиралари Ҳасан ва Ҳусайнни етти кунлик эканида хатна қилдирганлар. Шундан келиб чиқиб, болани янги туғилганида хатна қилдириш яхши. Кейинроқ қилдирса ҳам бўлади, аммо бола балоғат ёшига етгунича хатна қилинган бўлиши керак.\nСавол: Жаннатнинг бир неча номлари хусусида эшитганман, Сиздан илтимос, жаннатнинг номлари хақида тушунча берсангиз.\nЖавоб: Уламолар Қуръони карим оятларига асосланиб, жаннатнинг саккизта номи (даражалари) бор дейишади:\n1.Фирдавс жаннати. «Албатта, имон келтирган ва эзгу ишларни қилган зотлар учун Фирдавс боғлари манзил бўлур» (Каҳф, 107).\n2. Адн жаннати. «Аллоҳ мўминлар ва мўминаларга остидан анҳорлар оқиб турадиган, мангу яшайдиган Адн жаннат (боғ)ларидаги пок масканларни ваъда қилди. Аллоҳнинг ризоси эса, (ҳаммасидан) каттароқдир. Ана шу(лар) улкан ютуқдир» (Тавба, 72).\n3. Маъво жаннати. «Қасамки, (Муҳаммад Жаброилни) иккинчи бор кўрди. (Жаннат) чеккасидаги Нилуфар олдида. Маъво жаннати ҳам ўша (Нилуфар)нинг олдидадир»(Нажм, 13–15).\n4. Наъим жаннати. «Яна мени Наъим жаннатининг ворисларидан қилгин!» (Шуаро, 85).\n5. Хулд жаннати. «(Эй Муҳаммад, уларга) айтинг: “Шу (дўзах) яхшироқми ёки тақводорларга ваъда қилинган мангулик (Хулд) жаннатими?!” Улар учун (бу) мукофот ва натижа бўлур эди» (Фурқон, 15).\n6. Қарор жаннати. «Эй, қавмим, бу дунё ҳаёти фақат бир (арзимас) матодир. Албатта, охиратгина (мангу) барқарорлик диёридир» (Ғофир, 39).\n7. Дорус Салом. «Улар учун Парвардигорлари ҳузурида тинчлик диёри (жаннат) бордир. Қилган (солиҳ) амаллари сабабли, У уларнинг дўстидир» (Анъом, 127).\n8. Дорул Муқома. «У Ўз фазли билан бизларни мангу турадиган диёрга туширдики, бу жойда бизларга на машаққат етар ва на чарчоқ етар» (Фотир, 35).\nСавол: Киши умра ҳажи қилса зиммасидаги ҳаж ибодати ҳам соқит бўладими?\nЖавоб: Биринчидан “умра ҳажи” деган ибора хато. Ҳаж бор, умра бор. Умра қилган одамдан ҳаж фарзи соқит бўлмайди. Умра суннат амали, ҳаж эса фарз бўлиб, Ислом арконларининг бешинчисидир. Суннат ҳеч қачон фарзнинг ўрнини босмайди. Қодир одамга ҳаж қилиш фарз.\nСавол: Қуръони каримда келган “Машъарул Ҳаром” ибораси ҳақида маълумот берсангиз.\nЖавоб: Бу ибора Қуръони каримда бир ўринда келган: “Раббингиздан (ҳаж мавсумида тижорат билан) фазл тилашингизда сизларга (ҳеч қандай) гуноҳ йўқдир. Арафотдан тушганингизда, Машъари Ҳаромда (Муздалифада) Аллоҳни (талбия, таҳлил, такбир, сано билан) зикр этинг! У сизларни гарчи илгари адашганлардан бўлсангиз-да – ҳақ йўлга ҳидоят қилгани каби, сизлар ҳам Уни ёд этингиз!” (Бақара, 198).\n“Машъарул Ҳаром” Муздалифадаги “Жабали Қузах” номли, устида “Мийқада” деб аталувчи тош бўлган тепалик ва унинг атрофидир. У эҳтиромга сазовор жой эканидан “Ҳаром” деб сифатланади (“Тафсири Насафий”).\nСавол: Отамиз Одам (алайҳиссалом), онамиз Ҳавво бўлса, бугунги кунда ер юзида яшаётган етти миллиарддан ошиқ инсон нега ҳар хил тилларда гаплашади?\nЖавоб: Саволингизнинг жавобини ушбу ояти карималардан топасиз: “Эй инсонлар, дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишларингиз учун сизларни (турли-туман) халқлар ва қабила (элат)лар қилиб қўйдик...” (Ҳужурот, 13).\nСавол: Масжидимиз имомининг айтишича, маҳрнинг энг ози ўн дирҳам экан. Унинг пулимиздаги қиймати неча сўм бўлади?\nЖавоб: Бизнинг мазҳабимизда маҳрнинг энг оз миқдори ўн дирҳам кумуш деб белгиланган. Кўпининг эса чеки йўқ, аммо ҳадиси шарифларда маҳрнинг ҳам озига қаноат қилган аёллар мақталган.\nБир дирҳам замонавий ўлчовда 3,12 граммдир, уни ўнга кўпайтирсак 31,2 грамм бўлади. Никоҳ шартномаси тузилаётганида 31,2 грамм кумушнинг қиймати сўмда қанча бўлса, ўша маҳрнинг энг кам миқдори бўлади. Бундан маҳрга ана шу миқдордан ортиқ бериб бўлмас экан, деган хулоса чиқмайди. Динимиз жамиятнинг барча қатлами манфаатини тенг ҳимоя қилгани учун уларнинг энг камбағалига ҳам малол келмайдиган миқдорни белгилаган. Кимнинг шароити кўтарса, бундан кўпроғига қодир бўлса, кўпроқ ҳам бераверади.\nСавол: Каффорат рўзасини тутаётган аёл ҳайз кўриб қолса, кейин каффорат рўзани янгидан бошлайдими?\nЖавоб: Каффорат рўзасини тутаётган аёл ҳайз кўриб қолса, рўзасини тўхтатади ва поклангач, саноқни келган жойидан давом эттиради. Аммо покланганидан кейин дарҳол рўза тутишга киришмай, бир кун оралатса, каффоратни бошидан бошлайди.\nСавол: Сажда қилаётганида бурун узрсиз ерга тегмаса, сажда дуруст бўладими?\nЖавоб: Саждани суннатга тўла мувофиқ ҳолда адо қилиш учун пешона билан бурун ерга тегиши шарт. Саждада ким узрсиз бурнини ерга теккизмаса, намози дуруст бўлади, аммо бундай қилиш макруҳ саналади (“Фатавои Ҳиндия”).\n2350 марта ўқилган.


Ўзбекистон, Чад, Конго, Судан... Ўхшашликни топинг!\nЎзбекистон дунёдаги энг коррупциялашган давлатлар ўнлигидан жой олиб, “Трансперенси интернейшнл” рўйхатида коррупция даражасининг юқорилиги бўйича барча постсовет давлатлардан ўзиб кетди.\n“Трансперенси интернейшнл”нинг коррупция даражаси бўйича таснифланган 163 давлат киритилган рўйхатида Ўзбекистон бу гал Тукманистонни ҳам ортда қолдириб, Гвинея, Бангладеш, Чад, Конго, Судан, Ироқ, Мьянма ва Гаити каби давлатлар билан бирга дунёдаги энг коррупциялашган давлатлар ўнлигини ташкил этмоқда.\n“Ўзбекистон ҳар доим энг коррупциялашган давлат сифатида кўрилган ва бунинг ҳайратланарли жойи йўқ, - деди “Трансперенси интернейшнл”нинг Европа ва Марказий Осиё давлатлари бўйича раҳбари Миклош Маршал. - Ҳозир Ўзбекистон том маънодаги ёпиқ жамиятдир. Фуқаролар сиёсий ҳуқуқларидан марҳум этилган, уларнинг ҳуқуқлари поймол этилади. Шу боис, коррупциянинг гуллаб-яшнаши учун барча шарт-шароит яратилган”.\nЎзбекистон ҳукумати коррупцияга қарши курашувчи фуқаролик жамиятини яратмаган эса-да, давлат идоралари бу иллатга қарши самарали курашаётганини таъкидлаб келади. Ҳатто Бош прокуратура коррупцияда айбланган минглаб мансабдор жавобгарликка тортилганини ҳам эълон қилган.\nЛекин Ўзбекистон Бош прокуратурасининг бу маълумотлари “Трансперенси интернейшнл” томонидан коррупцияга қарши самарали кураш сифатида баҳоланмайди.\n“Бу ўринда кузатаётганимиз вазият шуки, коррупцияга қарши курашувчи комиссиялар ёки ҳуқуқ-тартибот идоралари ижро ҳокимиятининг сиёсий қуроли сифатида хизмат қилмоқда. Жазога тортилаётган бундай мутасаддилар ҳукуматга шунчаки керак бўлмай қолган”, - деди М.Маршал.\nКоррупцияга қарши курашнинг Ўзбекистондаги намуналари фақатгина марказий ҳокимиятнинг буюртмаси сифатида талқин этилиб, жамият ичидаги бу иллатга қарши ҳақиқий курашни англатмайди ва “Трансперенси интернейшнл” таъкидича, коррупцияга қарши курашувчи суд-ҳуқуқ тизимини ичдан бузади.\nЎзбекистонда “Коррупция - тараққиёт йўлидаги ғов” номли Интернет лойиҳа раҳбари Абдураҳмон Ташанов фикрича, Ўзбекистондаги суд-ҳуқуқ тизими тўлалигича марказий ҳукумат томонидан бошқарилиб, унгагина хизмат қилади. Коррупциянинг асл кўлами эса аллақачон оддий порахўрликдан-да юқори даражага кўтарилган.\n“Трансперенси интернейшнл” ташкилотининг билдиришича, Ўзбекистонда минглаб сиёсий маҳбус мавжуд, ҳукумат мухолифларининг таъқиб этилиши суд ва ҳуқуқ-тартибот идораларининг қўли билан амалга оширилади.\nПул ҳам рол ўйнамайдиган бундай коррупцияни “Трансперенси интернейшнл” ўзининг сўнгги ҳисоботида “камдан-кам учрайдиган, аммо мамлакатни барбод этувчи сиёсий коррупция”, деб атаган.\n“Порахўрлик кимнингдир судьяга пул бериб, суд қарорига таъсир этишидир. Бу коррупциянинг суд тизимида кенг тарқалган тури бўлса ҳам унга қарши курашиш қийин эмас. Аммо том маънода давлатни барбод этувчи катта коррупция бу суд тизимига ҳукуматнинг таъсири ҳисобланади”, - деди Миклош Маршал.\nЎзбекистонда диний ва сиёсий айблар билан қамалган минглаб маҳбуслар мавжудлиги ҳам мамлакат суд тизимидаги сиёсий коррупциянинг кўлами борасида кўплаб хавотирларни келтириб чиқаради.\nШундай қилиб, Ўзбекистонда коррупция ва унинг энг юқори босқичи авж олганини эътироф этган “Транперенси интернейшл” Ўзбекистон учун дунёнинг энг коррупциялашган давлатлари ўнлигидан бошқа жой топа олмади.


Ўзбек-қирғиз чегарасининг 55 минг метрига тиканли сим ўрнатилди\nҚирғизистон Давлат чегара хизмати раиси Райимберди Дуйшенбиевнинг маълум қилишича, шу кунда Ўзбекистон ва Қирғизистон чегарасининг 55 минг метрлик қисми тиканли сим билан тўсилган.\nАКИpress агентлиги ўтказган онлайн матбуот анжуманида қатнашган раис икки давлат ўртасидаги чегарада 20 минг метрлик ҳандақ ҳам қазилганини айтиб ўтди.\nШунингдек, Қирғизистон томони чегара участкаларини масофадан кузатиш учун қўлланиладиган "Фокус-Д" русумидаги 3 та оптик-электрон модул ва "Рассказ" русумидаги 1 та радиолокация ускунасини ишга туширгани айтилди. 52 та метал минора назорат учун қўлланилмоқда.\nЎзбек-қирғиз чегараси Ўзбекистон томонидан қарийб тўлиқ ёпилгани боис, икки қўшни халқ ўртасидаги энг муаммоли масалалардан бири бўлиб келмоқда. Чегараолди ҳудудларида яшовчилар ва савдогарларнинг кўп ҳолларда чегарани бузиб ўтишга уриниш ҳоллари кузатилади.


Ўзбекистон Ёзувчилар уюшмаси » БУЮК ШОИРГА ЭҲТИРОМ\nАсосий Янгиликлар БУЮК ШОИРГА ЭҲТИРОМ\nАндижон шаҳридаги Муҳаммад Юсуф номидаги ижод мактабида буюк мутафаккир, ўзбек мумтоз адабиёти асосчиси Алишер Навоий таваллудининг 578 йиллигига бағишланган адабий-бадиий кеча бўлиб ўтди.\nЎзбекистон Ёзувчилар уюшмаси вилоят бўлими раҳбари Хуршида Ваҳобжон қизи сўзга чиқиб улуғ шоирнинг бой адабий мероси, мамлакатимизда улуғ сиймога кўрсатилаётган улкан эҳтиром намуналари ҳақида гапирди. Анжуман доирасида мактабнинг фаол ўқувчилари томонидан баҳри байт айтишувлари, мушоиралар, адабий–бадиий композиция, жумладан “Хамса” достонлари асосида тайёрланган саҳна кўринишлари, Навоий ҳаёти ва фаолиятини акс эттирувчи чиқишлар намойиш қилинди.\nСўнгра Восит Аҳмад, Матлуба Юсупова, Барно Солиева каби ижодкорлар, мактаб директори Шоҳиста Нурматова, адабиёт ўқитувчилари Гулчеҳра Ҳамидова, Гулбаҳор Бектошева, Муҳайё Ашуровалар сўзга чиқдилар.\nТадбирда фаол иштирок этган Шафоат Ўлмасова, Машҳура Ботирова, Одина Эгамбердиева, Эгамберди Акмалов, Нилуфар Жўраева, Робия Шуҳратова каби ўқувчиларга Ўзбекистон Ёзувчилар уюшмаси вилоят бўлими томонидан китоблар туҳфа этилди.\n© 6431 Ўзбекистон Ёзувчилар уюшмаси


“Олимп” букмекерлик идораси Талдиқўрғонда янги лойиҳа бошлади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n“Олимп” букмекерлик идораси Талдиқўрғонда янги лойиҳа бошлади\n«Олимп» букмекерлик идораси Талдиқўрғонда оммавий болалар спортини ривожлантириш бўйича ўзига хос ижтимоий лойиҳани амалга оширади. Шаҳарнинг барча мактаблари «Олимп» букмекерлик идорасидан мана бундай футбол кийим-бошлари ва бошқа спорт жиҳозларини совға сифатида қабул қилди. Мактаб секцияларида 700 нафар кўп болали ва кам таъминланган оила фарзандлари спорт билан бепул шуғулланади. Улар махсус дастур асосида футбол ўйнашни ўрганади.\nБИРЖАН БАЙҒАЛИЕВ, ЛОЙИҲА КУРАТОРИ:\n- Жисмоний тарбия ўқитувчилари бизда «Жетису» футбол маркази консультатив кўмаги билан семинар машғулотлар ўтади, уларга махсус дастур берамиз, келгусида шу асосда шуғулланадилар. Яъни улар режа, ҳафталик режа-конспект олишади ва шулар асосида ўз спорт залларида болалар билан ҳафта давомида шуғулланади.\nЛойиҳа спорт жиҳозлари тарқатиш ва машғулотлар ташкил этиш билан чекланмайди. Футбол турнирлари ўтказилади, шунингдек, болаларни турли экскурсияларга, жумладан, халқаро матчларга олиб бориш режа қилинган. Иқтидорли болалар эса Европанинг етакчи футбол клублари – “Челси”, “Барселона”, Лиссабондаги “Спортинг” кўригига юборилади.\nАСЕЛ АЛИМЖАНОВА, «ОЛИМП» БУКМЕКЕРЛИК ИДОРАСИ ВАКИЛИ:\n- Бизнинг вазифа, энг аввало, ижтимоий ҳимоясизларни қамраб олиш. Бу болалар ижтимоий ҳимоланмаган оилалардан, улар, афсуски, ўзини таъминлаш имконига эга эмас. Истардикки, Қозоғистон спорти ривож топса, келажагимиз ёрқин бўлса. Келажак эса фарзандларимиз туфайли ёруғ бўлади. Ва “Олимп” БИ ёруғ келажак учун ҳисса қўшишга тайёр.\nАгар пилот-лойиҳа муваффақиятли бўлиб чиқса, у бутун вилоятга, кейинчалик мамлакатнинг бошқа ҳудудларига ҳам татбиқ этилади. “Олимп” букмекерлик идораси эса нафақат футболни, балки спортнинг бошқа жамоавий турларини ҳам ривожлантиради.\nспортФутболлойиҳаОлипмОлимп букмекерлик идорасиТалдиқўрғонБолалар


26 октябр 2021, Тошкент вақти: 01:23\nЎзбек қочқини Отабек Абдувалиев БМТ Қочқинлар ишлари бўйича олий комиссарлиги Олмаота ваколатхонаси вакилларидан ўзи ва хотинини тезроқ учинчи давлатга чиқариб юборишни сўрамоқда.\nДиний эътиқоди туфайли Ўзбекистонни тарк қилишга мажбур бўлган андижонлик Отабек Абдувалиев уларни учинчи давлатга чиқариш жараёни пайсалга солинаётганига нисбатан норозилик сифатида айни очлик акциясини бошлаган. Бу ҳақда Отабек Абдувалиевнинг ўзи Озодлик билан суҳбатда маълум қилди.\n- УВКБ ООНнинг олдида очлик эълон қилганман қўлимда плакатлар билан. Ҳалигача тўхтатганим йўқ. Талабларим қондирилмагунча тўхтатмайман.\nОзодлик: Нима учун очлик эълон қилаяпсиз? Талабингиз нима?\n- Талабим, мана, қайнонам Юсупова Муҳайë учинчи давлатга кетган. Лекин мени кеткизишмаяпти. Бизларни бирга кеткизиши керак эди. Бизларни бу ерда ушлаб туришибди ҳозир. Мени учинчи давлатга нима учун чиқармаëтганининг сабабини тушунтириб беришини хоҳлайман. Бундан уч ой аввал БМТ Олмаота ваколатхонаси бошлиғининг номига ариза билан мурожаат қилганман мен билан кўришишликка, аҳволим нима бўлаëтганини билишликка. Ариза билан мурожаат қилганимга уч ой бўлди. Менга ҳеч қандай жавоб бўлмади. Нима учун менинг ҳуқуқларим БМТ томонидан поймол қилинмоқда? Ҳозир рафиқам ҳомиладор. Ўзимнинг мазам йўқ. Мана шу ҳолатимизда ҳам биз очлик эълон қиламиз. Бир кун олдин мени тез ëрдам олиб кетди. Юрагимнинг мазаси йўқ. Лекин барибир мен тўхтатмайман бу нарсани. Нима бўлишидан қатъий назар, менга эътибор беришларини хоҳлайман.\nОзодлик: Мана, очлик эълон қилганингизга 5 кун бўлаяпти. Бирор одам сиз билан учрашдими?\n- Кеча учрашишди. Қочқинларни бошқа давлатга кўчириш билан шуғулланадиган аëл бор экан - БМТ ходимаси. “Биз сиз қўйган талабларни кўриб чиқдик”, деди. Мен: “Канада ҳукумат қабул қилганми ëки қилмаганми? Нима бўлаяпти? Янгилик борми? Саккиз ойдан бери наҳот бирор янгилик бўлмаса? Менга маълумот беринглар. Мен шуни сизлардан талаб қиламан”, дедим. Ваҳоланки, менинг бирорта талабимни қондиришгани йўқ. Менга: “Агар очлик эълон қилиш билан бизларни қўрқитмоқчи бўлсангиз ëки Канада ҳукуматини қўрқитмоқчи бўлсангиз, бу билан эриша олмайсиз”, деди. Мен: “Очлик эълон қилиш билан сизларни қўрқитмоқчи эмасман, мен ўз ҳуқуқларимни талаб қилаяпман”, десам, “Биз кўзимизни юмаëтганимиз йўқ. Сиз очликни давом эттирсангиз, давом эттираверинг. Бизнинг унга қаршилигимиз йўқ”, деди.\n- Мен давом эттираман. Майли, ўлсам, шу ерда ўлаверай. Нима бўлсак, шу ерда бўлаверайлик. Бизлар чарчадик. Асабларим тугади. Менинг ëшим 19 да.\nОзодлик: Асли қаердансизлар?\n- Мен Андижонданман. Аëлим Тошкентдан.\nОзодлик: Нима учун Ўзбекистонни тарк этгансизлар?\n- Диний эътиқодимиз учун тарк этганмиз. Мен Қирғизистонда диний сабоқ олганман. Мадрасада ўқиганман. Олмаотага келиб-кетиб ишлаб юрардим. Борган вақтимда мен устимга ридо киярдим. Узун кўйлак кийганим учун мени милиция чақириб, участковойлар чақириб, тинч қўймагандан кейин қочиб чиқишга мажбур бўлганман. Олмаотага келиб топширганимдан кейин икки ой ўтиб, менга қочқинлик статусини беришган. БМТ томонидан қочқин, деб тан олинганман. Департамент томонидан менга рад жавобини беришаяпти. Нима қилишни билмаяпман. КНБ бир неча марта ушлаган. Мана шу 29 қочқин ушлангандан бери КНБ мени 10 маротаба олиб кириб сўроқ қилди. Уже мен чарчадим. Бу нима деган гап? Нима қилайлик, қаëққа борайлик, кимга мурожаат қилайлик, - дейди 19 ёшли ўзбек қочқини Отабек Абдувалиев.\nФеврал ойи бошида Олмаота ҳибсхонасида сақланаётган бошқа бир ўзбек қочқини Аброр Қосимов ҳам очлик эълон қилган эди. Унинг рафиқаси Марғуба Худойберди-Охунованинг Озодликка билдиришича, эри ҳибсхона ходимлари томонидан калтакланганига норозилик сифатида очлик эълон қилган ва Аброр Қосимовнинг калтакланиши оқибатида қовурғаси синган бўлиши гумон қилинаяпти.\nШунингдек, Олмаота ҳибсхонасида сақланаётган Маъруф Йўлдошев ҳам ҳуқуқ фаоллари ва журналистлар билан учрашувни талаб қилиб очлик эълон қилган эди.\nМаълум бўлишича, Қозоғистон ҳарбий прокуратураси Олмаота ҳибсхонасида сақланаётган Аброр Қосимов ва Маъруф Йўлдошевларнинг ҳуқуқ фаоллари ва журналистлар билан учрашишига рухсат берган.


КАРАНТИНДАГИ ДУНЁ АРМИЯСИ\nОна сайёрамиздаги бугунги вазият ҳақида бехабар одам бўлмаса керак. Шундай одам топилганда ҳам уни жамият замона кишиси сифатида қабул қилолмасди.\nНью-Жерсида коронавирусга чалиниш ҳолатлари камаймоқда\nАҚШнинг Нью-Жерси штати губернатори Фил Мерфи COVID-19 коронавирусга чалиниш суръати аста-секин пасайиб бораётганини маълум қилди.\nИспанияда 88 ёшли эр-хотин коронавирусдан соғайиб чиқди\nХосе Прието Серрудо ва Гвадалупе Матас Эрнандес 1955 йилда турмуш қуришган, уларнинг еттита қизи бор.\nИстанбулда эски аэропорт ҳудудида касалхона қурилади\nИстанбулда коронавирусга чалинган беморлар учун иккита касалхона барпо этилмоқда, уларнинг бири собиқ Отатурк номидаги халқаро аэропорт ҳудудида, деди Туркия Президенти Режеп Таййип Эрдўған.


Иқтисодиёт\t16:10 | 16.11.21\n1 АҚШ долларининг расмий курси 19,59 сўмга ошган\nЎзбекистонда долларнинг расмий курси 19,59 сўмга ошиб, 10 740,80 сўмни ташкил этмоқда. Бу ҳақда Марказий банк матбуот хизмати хабар берди.\nҚайд этилишича, 1 АҚШ долларининг расмий курси 19,59 сўмга тушиб, 10 740,80 сўмни ташкил этган. 1 евро курси 12 минг 203,70 сўмга баҳоланиб, 72,12 сўмга пасайган. Шунингдек, 1 рубль 147,92 сўм этиб белгиланиб, 0,20 сўмга тушган.\nМаълумот учун, ушбу алмашув курслари 17 ноябрь, чоршанба кунидан кучга киради.\nАввалроқ Ўзбекистоннинг халқаро олтин-валюта захираси ўсгани хабар қилинганди. Шунингдек, Ўзбекистонда 2022 йил ЯИМ 6 фоизга ўсиши прогноз қилингани ҳақида хабар берилди.


Ўзбекистон регби федерацияси раҳбариятида ўзгариш хисобот сайлов еонференцияси бўлиб ўтди. - Навоий вилояти ҳокимлиги Спортнинг ўйин турлари ва енгил атлетикага ихтисослаштирилган БЎСМ\nЎзбекистон регби федерацияси р...\nМуҳтарам Президентимиз Шавкат Мирзиёев томонидан Токио Олимпиадасига тайёргарлик бўйича олиб борилган видеоселектордан сўнг федерациялар фаолияти, спортчиларни олдинда турган йирик мусобақаларга пухта тайёрлаш бўйича янада катта ишлар олиб борилмоқда. Бугун Ўзбекистон Миллий олимпия қўмитасида Ўзбекистон регби федерациясининг навбатдан ташқари ҳисобот-сайлов конференцияси бўлиб ўтди. Унда федерация раҳбарияти ва ижроқўм таркибини янгилаш кун тартибига қўйилган асосий масалалар бўлди.Конференцияни Ўзбекистон Олий Мажлиси Сенат раисининг биринчи ўринбосари, Ўзбекистон регби федерацияси раҳбари Содиқ Сафоев олиб борди. Шунингдек, унда МОҚ президенти Рустам Шоабдураҳмонов, Жисмоний тарбия ва спорт вазирининг биринчи ўринбосари Ойбек Касимов иштирок этди.\nОвоз бериш жараёнига кўра, федерация раҳбариятидаги лавозимларга қуйидаги шахслар сайланди:\nБош котиб: Қаҳрамон Жалилов\nФедерация раисининг биринчи ўринбосари: Азизбек Икромов\nРаис ўринбосарлари: Ойбек Касимов ва Тимурбек Ҳикматуллаев\nЙиғилиш давомида терма жамоа вакилларини Токио Олимпиадасига тайёрлаш жараёнида йўлга қўйилган камчиликлар муҳокама қилиниб, келгуси йиллар учун ишлаб чиқилган режалар кўриб чиқилди.\n“Янги раҳбарият олдига кўп вазифалар қўйилди. Регби эркакларча ҳарактерни ўзида мужассам қилган спорт турларидан бири. Бу спортда эришишимиз мумкин бўлган ютуқларимиз кўп. Уларни амалга ошириш учун барчамиз бир ёқадан бош чиқариб ишлашимиз даркор. Спортчиларимизни қўллаб-қувватлашга тайёрмиз. Улар учун керак бўладиган барча шарт-шароитларни яратиб берамиз. Ҳозирда регбичилар шуғулланиши учун Ўзбекистон Миллий университети майдони режалаштирилган. У майдон улкан таъмирлаш ишларидан сўнг спортчиларимиз ихтиёрига топширилади”, – деди Рустам Шоабдураҳмонов.Йиғилиш давомида федерация фаолиятини кучайтириш, ҳам эркаклар, ҳам аёллар терма жамоалари учун Париж Олимпиадасига йўлланма олиш вазифаси қўйилди. Спорт мактабимиз катта йўриқчи-услубчиси ва регби бўйича катта тренер-ўқитувчиси Шафиков Тимурлар хисобот сайлов конференцияда қатнашишди.\nЧор этиш 0 21.09.2019 - 00:13\n2019 йилнинг 5 июль куни "Ёшлар" спорт мажмуасида Спортнинг ўйин турлари ва енгил атлетикага ихтисослаштирилган БЎСМнинг маъмурият ва ишчи ходимлар билан эрталабки бадантарбия машқлари олиб борилди. Ўтказилган бадантарбия маш...\n0 05.07.2019 - 11:10\nҚизилтепа тумани 1-мактаб билан ҳамкорликда бадантарбия машқлари ўтказилди.\nЎзбекистон Республикаси Президентининг 2018 йил 20 сентябрь куни бўлиб ўтган Жисмоний тарбия ва спорт соҳасини янада ривожлантириш масалаларига бағишланган йиғилишда белгилаб берилган устивор вазифалар ижроси таъминлаш мақсадида, 2019 йилнинг 24-а...\n0 25.04.2019 - 18:25


Инсон аъзолари трансплантациясининг қонуний асосларини яратиш керак — Шавкат Мирзиёев\nТиббиётдаги тизимли муаммолар ва уларнинг ечимига қаратилган видеоселектор йиғилиши бўлиб ўтди. Унда президент Шавкат Мирзиёев сўз олди, дея хабар бермоқда Kun.uz мухбири.\n«Тиббиётни ислоҳ қилиш осон эмас. Буни яхши тушунаман, бунинг учун дунёқараш ўзгариши керак. Олмалиқда Тиббиёт академиясининг филиалини ташкил қиламиз деган режамиз бор эди. Бу масалани жадаллаштириш керак.\nРеспублика ихтисослашган марказларнинг вертикал иш тизимини такомиллаштириб, уларни оилавий шифокор пунктлари билан боғлаш зарур. Ҳар бир ихтисослашган марказга алоҳида талаб бўлади. Вилоятларда филиали бўлмаган марказ энди керак эмас. Ҳали шундай вақтлар келади, туманларда ҳам филиаллар очамиз.\nТошкент шаҳридаги шифохоналарни хатловдан ўтказиш натижасида, 30-40 фоиз шошилинч тиббиёт ўринларидан мақсадсиз фойдаланиш ҳолатлари аниқланган.\nНатижада, оилавий шифокорлар томонидан режали даволанишга берилаётган ордерлар сони 6 бараварга ошиб, йилига 50 мингтага етказилди (ўтган йили пойтахтда 8 мингта ордер берилган).\nШунингдек, ўтган йили ихтисослашган марказларда даволанишга муҳтож 84 минг нафар бемордан атиги 51 минг нафари (61 фоиз) бепул ордер билан таъминланган.\nЖорий йилда бунинг учун маблағ деярли 1,5 бараварга кўпайтирилиб, қўшимча 80 миллиард сўм ажратиб, жами 250 миллиард сўмга етказилади.\nЯна бир масала – ўтган йилда биргина Хирургия марказига мурожаат қилган 900 нафардан ортиқ беморларга донорлар яқин қариндоши бўлмагани учун операцияни ўтказиш рад этилган.\nОқибатда, кўпчилик фуқароларимиз хорижда ушбу операцияни ўтказишга мажбур бўлмоқда. Олий Мажлис палаталари (Норбоева, Исмоилов) бир ой муддатда инсон аъзолари трансплантациясининг қонуний асосларини яратиш масаласини кўриб чиқишлари керак.\nБуни президент талаби эмас, халқимизнинг эҳтиёжи деб ҳисоблаб, кўриб чиқинглар», – деди давлат раҳбари.


Самарқандда коронавирус беморларининг яна бири вафот этди\n23:04 / 26.05.2020\nСоғлиқни сақлаш вазирлиги Самарқандда коронавирус инфекциясига чалинган бемор ўткир нафас ва юрак қон-топмир етишмовчилигидан вафот этгани тўғрисида хабар берди. Эндиликда Ўзбекистонда коронавирусдан вафот этганлар сони 14 нафарга етди.\n«Самарқандлик И. шу йилнинг 19 май куни вилоят кўп тармоқли тиббиёт марказига оғир аҳволда ётқизилган. Ўтказилган таҳлиллар натижасида унда Covid-19 инфекцияси тасдиқланган. Пахтачи туманида яшаган 63 ёшли (эркак) ушбу беморнинг 3 йилдан буён I-гуруҳ ногиронлиги бўлиб, сурункали буйрак етишмовчилиги ва анемия оғир даражаси ташхиси билан диспансер назоратида турган. 2017 йилдан буён доимий гемодиализ муолажасини олиб келган.\nБироқ кўрсатилган реанимацион муолажаларга қарамасдан сунъий нафас олиш аппаратида бўлган бемор ўткир нафас ва юрак қон-томир етишмовчилигидан вафот этган», дейилади Соғлиқни сақлаш вазирлиги Жамоатчилик билан алоқалар бўлими хабарида.\nЎзбекистонда коронавирус беморлари ўлими билан боғлиқ ҳолат охирги марта 18 май куни Тошкентда қайд этилганди.\nШу вақтгача Наманганда 4, Тошкентда 6, Фарғона, Самарқанд ва Сурхондарёда биттадан ўлим рўй берган.\n26 май куни соат 17:00 ҳолатига кўра, Ўзбекистонда коронавирус инфекциясидан зарарланиш билан боғлиқ 3281та ҳолат аниқланган, беморларнинг 2636 нафари соғайган. Шифохоналарда 631 бемор даволанмоқда, улардан 2 нафари оғир аҳволда.


ОАВ: Пак Кин Хега қарши комиссия фаолияти узайтирилмади\n11:37 / 27.02.2017\nКорея республикаси президенти в.б. бош вазир Хван Гё Ан коррупция можароси билан боғлиқ суриштирув ишларини олиб бораётган комиссия муддатини узайтирмасликка қарор қилди. Мазкур комиссия вазифасидан вақтинча четлатилган президент Пак Кин Хе атрофида ўтган йилнинг октябрь ойларидан авж олган можаро юзасидан тергов олиб бораётган эди. Бу ҳақда YTN телеканали хабар қилмоқда.\n"Қонун бўйича комиссия учун ажратилган 70 кунлик муддат тугашига бир кун қолганида шундай қарор қабул қилинган. Комиссияга раҳбарлик қилаётган прокурор 16 февралда муддатни узайтиришни сўраган эди", - деб қайд этади телеканал. Хван Гё Ан тергов муддатини яна 30 кунга узайтириши мумкин эди.\nМуваққат президент ушбу қарори билан аксар маҳаллий кузатувчилар билдирган тахминларни тасдиқлади. Кўплаб экспертлар, бош вазирнинг ҳокимиятдан вақтинча четлаштирилган давлат раҳбарига жуда ҳам содиқлигини айтишган эди. Шу билан бирга, у консерватив блокнинг президентлик учун энг салоҳиятли номзоди ҳисобланади.\nЭслатиб ўтамиз, ўтган йил 9 декабрида Жанубий Корея парламенти президент Пак Кин Хега импичмент қўллашни маъқуллаган эди. Давлат раҳбари коррупция ва ваколатларини суиистеъмол қилганликда айбланган эди. Сўнгра, мазкур ишни тергов қилувчи махсус комиссия ташкил этилди. Комиссия муддати 70 кун билан чегараланган, вақт етмаслиги маълум бўлса, яна 30 кунга узайтирилиши мумкин эди.\nРеспублика қонунчилигига кўра, президентга эълон қилинган импичментни Конституциявий суд тасдиқлаши ёки бекор қилиши мумкин. дастлабки маълумотларга кўра, Суд март ойи ўрталарида ўз қарорини эълон қилиши кутилмоқда.


Ёш шахматчиларимиз Ўзбекистон чемпионатида қанча пул ишлаб олишди? / Olamsport.com\n16 май 12:38\nЁш шахматчиларимиз Ўзбекистон чемпионатида қанча пул ишлаб олишди?\nТеглар : ШахматЁқуббоевЎзбекистон\nХабар берганимиздек, кеча пойтахтимизда шахмат бўйича эркаклар ўртасида Ўзбекистон чемпионати олий лига баҳслари якунланди.\nТажрибали гроссмейстерларни ортда қолдиришга муваффақ бўлган 16 ёшли шахматчи Нодирбек Ёқуббоев 13 имкониятдан 9,5 очко жамғариб, Ўзбекистон чемпионига айланди. Нодирбек 2016 йилда ҳам мамлакат чемпиони бўлган эди.\nЙигирма олти ёшга тўлган Никита Хорошев 9 очко билан кумуш, 13 ёшли Жавоҳир Синдаров 8,5 очко билан бронза медалига сазовор бўлди. Ўзбекистон шахмат федерацияси ғолиб ҳамда совриндорларга медал ва дипломдан ташқари пул мукофотларини ҳам тақдим этди.\nЖумладан, Ўзбекистон чемпионлигига эришган Нодирбек Ёқуббоев 8 миллион сумга эга бўлди. Кумуш медал соҳиби Никита Хорошев 4 миллион, бронза медали совриндори Жавоҳир Синдаров ҳам 4 миллион сўмлик чекни қўлга киритди.\nТўртинчи ўринни банд этган тажрибали гроссмейстер Марат Жумаев 2 миллион сўм, 5-7 поғоналардан жой олган Нодирбек Абдусатторов, Тоҳир Воҳидов, Саидакбар Сайдалиев ўз ҳамёнларини 1 миллион сўмга бойитиб олишди.


ЕВРО-2016 ўйинлари учун 2,5 млн дона чипталар сотувга чиқарилади\n14:55 / 12.05.2015\n2016 йилда Францияда бўлиб ўтадиган Европа чемпионати учрашувларига тахминан 2,5 миллион дона чипталар сотувга чиқарилади. Бу ҳақда УЕФА расмий сайти хабар тарқатмоқда.\nШундан 1,8 миллиони мухлислар учун (умумий чипталарнинг 75 фоизи)\nчиқарилади. Шундан бир миллиони 10 июндан бошлаб очиқ савдога чиқарилади. Яна 800 мингта чипталар эса саралаш босқичи ниҳоясига етгач, мамлакатлар миқёсида тақсимлаб чиқилади.\nМусобақанинг энг арзон чиптаси гуруҳ босқичидаги учрашувга бўлиб, унинг баҳоси 25 еврони ташкил қилиши кутилмоқда. Чорак финалнинг энг арзон чиптаси 45 евро, ярим финал ва финал учрашувларида эса мос равишда 65 ва 85 еврони ташкил қилиш кутилмоқда. Чипталарнинг энг қиммат нархи финал ўйини учун биринчи категориядаги чипталар бўлиб унинг нархи 895 еврони ташкил қилади. Очилиш учрашуви учун чипталар 75 евродан 595 еврогача бўлиши кутилмоқда.\nШунингдек, ташкилотчилар чипталар пакетини ҳам сотувга қўйиш ниятида. Саралаш мусобақалари якунлангач, маълум ҳудуд учун ўз жамоасини қўллаб қувватлаш учун чипталар жамланмасини сотиб олиш имконияти мавжуд бўлади.\n20 мингга яқин чипта эса хайрия дастури асосида болалар уйидаги етим болаларга тарқатилади.\nМаълумот ўрнида таъкидлаб ўтиш жоиз, мусобақалар 2016 йилнинг 10 июнидан 10 июлига қадар бўлиб ўтади.


Наманган вилоятида боғча болалари орасида яна сариқ касали (гепатит А) кўпайётгани айтилмоқда.\nЖумладан, шу кунларда Озодликка боғланган наманганлик тингловчи шу ҳақда сўзлади.\n- Боғча болаларининг жуда кўпида сариқ касали бор. "Боғчадан юқтириб келди", дейди ҳамма. Билмайман, СЭСдагилар боғчаларни текшираяптими ўзи? Касалхоналарда эса сариқ бўлган болаларга жой йўқ, деди тингловчи.\nБу мурожаат ортидан боғланганимиз Наманган вилояти Санитария-эпидемиология хизмати ходимлари тингловчи берган хабарни қисман тасдиқлади.\nВилоятдаги Санитария-эпидемиология хизмати ҳудудий бўлимларидан бирининг боғчаларга масъул ходими у яшаб турган туманда сўнгги бир ой ичида сариқ касалига чалинган 9 бола қайд этилганини айтди.\n- Бизда ҳозирча 9 та ҳолат бўлди туман бўйича. Лекин, сариқ касалнинг тарқалиши олдинги йилларга нисбатан камайган, деди исмини ошкор қилмаётганимиз СЭС ходими Озодлик мухбири билан микрофонсиз суҳбатда.\n(Лекин, гепатит касали симптомлари юзага чиққан ва қайд этилган вақтга келганда, унинг юқумли ҳисобланган яширин даври ўтиб улгурган бўлади.)\nУнга кўра, шу кунларда вилоятдаги боғчаларда санитария ҳолатини аниқлаш бўйича қўшимча текширувлар ўтказилмоқда.\n- Аслида, ҳозир гепатит А касалининг кўтарилиш мавсуми келяпти. Кейин пишиқчилик келаяпти, ич кетар касаллигиям чиқяпти ҳозир. Шу касалликлар тарқашилиши олдини олиш учун текширувлар боряпти, деди СЭС ходими.\nБу ходимнинг сўзларига кўра, мавжуд тартибга биноан боғчалар бир йилда 4 бора СЭС ходимлари томонидан текширилади.\n- Шу боғчалардаги санитария-гигиена ҳолати текширилади. Тавсиялар берилади. Лекин, зарур пайтларда яна қўшимча текширувлар ҳам бўлади, деди СЭС ходими.\nУшбу вилоятнинг Санитария-эпидемиология хизмати ҳудудий бўлимларидан яна бирининг исмини ошкор қилмаган ходими боғчаларда гигиена қоидаларига яхши риоя этилмаётгани юқумли касаллик тарқалишига асосий сабаб экани ҳақида гапирди.\n"Сув идшлари аралаш бўлиб кетади, кейин горшоги аралаш бўлиб кетса, юқадида бу касалликлар. Кейин бунақа буюмлар тез-тез тозаланиши керак, дезинфекция қилиниши керак. Шунга риоя қилиниши керакда боғчаларда", деди СЭС ходими.\nЎзбекистонда диарея (ич кетар) ва гепатит А (сариқ касали)нинг кўтарилиш мавсуми ҳисобланган июн-июл ойлари арафасида боғланганимиз собиқ боғча ходими СЭСнинг талабларини боғчалар бажаришга қодир эмаслиги ҳақида гапирди.\n- Биринчидан, боғчаларда болалар камайиб кетяпти. Шунинг учун, боғчага келган анча-мунча касал болаларни ҳам олиб қолишга ҳаракат қилишади. Иккинчидан, свет ўчиб қолавергани учун болаларга қайнаган сувни етказиб бериш, ҳалиги идиш-товоғи, тувакларини вақтида тозалаш муаммо бўлади, деди собиқ боғча ходими.\nУнинг сўзларига кўра, бу аҳволдан ҳамма мутасадди ташкилотлар яхши хабардор бўлгани боис, болакайлар орасида юқумли касалликлар кўтарилгани аниқланган пайтда назоратга келган СЭСчилар ҳам "муаммога кўз юмадилар".\n- Масалан, мен ишлаган боғча эскириб кетган. Поли унинг остидаги тупроққа тегиб қолган, ҳатто. Қиши билан яхши исимагани учун заҳлаб кетган. Лекин, боғчага келадиган бола оз, шунинг учун касал-соғ, деб ўтирмай олиб қолинади. СЭСдагиларга эса алоҳида бир ошхонада битта дастурхон қилинаркан, эшитишимча, шу билан текширув тамомда, деди давлат қарамоғида бўлган боғчалардан бирининг собиқ ходими.\nБоғчаларнинг молиявий таъминоти оғирлигини қисман тан олган Наманган вилояти Санитария-эпидемиология хизмати ходимлари юқумли касалликлар кўтарилиши олдидан асосий эътиборни ота-оналарга қаратмоқда.\n"Ҳозир жойларда ота-оналарга болаларининг қўлига баклашкада қайнатилган сувми, чойми, беришини ташкил қиляпмиз. Индивидуал бўладида. Кейин, горшок режимини ташкил қилаяпмиз. Ҳар битта боланинг ўзига алоҳида горшок бўлиш керак. Энди, горшокни тозалаш ва алоҳида горшок қилиб бериш ҳам пул талаб қиладида. Шунақа молиявий муаммолар жойларда учраяпти", дея хавотир билдирди Наманган вилояти СЭС ходими Озодлик билан микрофонсиз суҳбатда.\nШунингдек, 2013 йилнинг 1 январидан давлат бюджетидан молиялаштириладиган мактабгача болалар муассасаларида тарбияланадиган болалар учун уларнинг ота-оналари тўлайдиган тўлов ҳам оширилган.\nАммо, суҳбатлашганимиз собиқ боғча ходимига кўра, хусусий боғчаларда тўлов нархи 500-600 минг сўмни ташкил қилади ва бундай боғчаларда аҳвол яхшироқ.\n- Шунинг учун, хусусий боғчаларда тартиб, тозалик яхши. Пулини бергандан кейин ота-она ҳам талаб қиладида. Юқумли касаллик ҳам уларда кам, жуда кам. Лекин, хусусий боғчалар, шаҳарларни айтмаса, вилоятларда оз, дейди суҳбатдош.\nРасмий манбаларда бугунги кунда мамлакат бўйича 67 та хусусий боғча мавжудлиги айтилади.\nЎзбекистон Халқ таълими бўлимлари тассаруфида эса жами 4 минг 978 та боғча бор ва уларда 539 минг 65 бола тарбияланмоқда.


Кадрлар бўлими – oliymahad.uz\nКадрлар бўлими бевосита Институт ректорига бўйсунган ҳолда амалдаги Ўзбекистон Республикаси қонунларига ва бошқа меъёрий ҳужжатларга, институт Уставига мувофиқ фаолият юритади.\nКадрлар бўлими вазифалари:\nБўлимнинг иш режаларини тузиш ва уларнинг ижросини таъминлайди;\nЁш мутахассис, ишчи, хизматчиларни касби ва мутахассислигига қараб ишга қабул қилиш меҳнат шартномаларини тузиш учун институт ректорига таклиф киритади;\nШахсий таркибни ҳисоб-китоб қилиш, маълумотномалар беради;\nМеҳнат дафтарчаларини сақлайди ва тўлдиради;\nКадрлар бўйича белгиланган ҳужжатлаштириш ишларини олиб боради;\nИнститут ходимлари нафақа (пенсия) олиш учун керакли ҳужжатларни тайёрлаш ва уларни тақдим этишни ўз вақтида ташкил этади;\nХодимлар билан ишлаш натижаларини таҳлил қилади ва умумлаштиради, қўнимсизлик, сабабсиз ишга келмаслик ва интизомни бошқа хилдаги бузиш сабабларини таҳлил қилиш ва тегишли буйруқлар учун лойиҳа тайёрлайди;\nТаътилга чиқариш жадвалини тузиш ва уни бажарилишини таъминлайди;\nХодимларни таътилга чиқариш, навбатдаги таътил жадвалини тузиш ва унга риоя қилган ҳолда буйруқларни тайёрлаш ва назорат қилади;\nМеҳнат интизоми ҳалол меҳнат учун рағбатлантириш ва мукофотлаш усуллари билан нормал тарзда ишлашга зарур ташкилий ва иқтисодий шароитларни яратиб беришда қатнашади, ички меҳнат тартиби қоидаларини бузган ходимларга нисбатан жазо чораларини қўлланиш орқали таъминланишини таклиф киритади ва бажарилинишини назорат қилади;\nБелгиланган шаклдаги ҳисобот тайёрлашни таъминлайди;\nХодимларнинг шахсий йиғма жилдидаги ҳужжатларни тартиблайди, иш фаолияти билан боғлиқ бўлган ўзгаришларни акс эттиради;\nХодимларга белгиланган тартибда сўралган жойга маълумотнома ёзиб беради;\nМеҳнат шартномаси бекор қилинган ходимларнинг ҳужжатларини номенклатура бўйича белгиланган тартибда архивга топширади;\nБўлимнинг барча ҳужжатларини юритади;\nБуйруқларни расмийлаштириш, йиғма жилдларга ўтказади;\nБуйруқдан кўчирмалар тайёрлайди.\nОлдинги“Ўзстандарт” агентлиги: “Ҳалол еб-ичиб, ҳалол яшашимиз керак”КейингиИлмдан юз ўгиришнинг оқибатлари


Ravonʼнинг янги нархлари россияликларни ҳайрон қолдирди - Халқ сўзи\nRavonʼнинг янги нархлари россияликларни ҳайрон қолдирди\n15:48 26 Август 2019 Жамият\nМаълумки, узоқ йиллар давомида Ravon бренди Россиядаги энг арзон “иномарка” саналиб келинган. Бироқ 2018 йил май ойида ушбу русумдаги автомобилларни ушбу давлатга экспорт қилиш нархлар сиёсати қайта кўриб чиқилиши муносабати билан вақтинча тўхтатилган эди.\nЯқинда Ravon автомобиллар Россия бозорига қайтди. Бу ҳақда онлайн нашримизда ҳам хабар бердик.\nЎзбекистонда ишлаб чиқарилган ушбу русумдаги автоуловлар савдоси РФда кечадан бошланди. Буни қарангки, янги нархлар россиялик харидорларни ҳайрон қолдирган. Буни ижтимоий тармоқлардаги изоҳлардан ҳам билиб олиш мумкин.\nМасалан, бир йил олдин Россияда Ravon R2нинг бошланғич нархи 439 000 рубль бўлган бўлса, ҳозир 646 000 рубль. Ravon R3 Nexia эса 449 000 рублдан 670 000 рублга кўтарилган.


2025 йилга бориб, Ер орбитасида илк меҳмонхона пайдо бўлиши мумкин. Бу борада НАСА ва Axiom Space хусусий компанияси ўртасида келишув тузилгани эълон қилинди.\nХалқаро космик станция / Фото: НАСА\nМеҳмонхона Халқаро космик станцияда жойлашади ва унга илк меҳмонлар 2024 йилнинг иккинчи ярмидан бошлаб ҳам ташриф буюришлари мумкин.\nЛойиҳа бош пудратчиси – Axiom Space хусусий компанияси бўлиб, компанияга НАСАнинг собиқ ходими Майкл Суффредин томонидан 2016 йилда асос солинган.\nУ 2018 йили The New York Times`га берган интервьюсида «келажак меҳмонхонаси» учун чипта нархи 50 миллион доллар атрофида бўлишини айтганди.\nБу тўлов ичига – орбитадаги меҳмонхонада 8 кун яшаб, Ерни тўсиқсиз кўриш ва гравитация ноль бўлган шароитда турли кўнгилочар таклифлар киради. Бундан ташқари, отелда юқори тезликдаги интернет ҳам бўлади: меҳмон сайёра атрофида учиб юргани акс этган сельфи суратларини бемалол ижтимоий тармоқларга жойлаб бориши мумкин.\nМаълумот учун, Халқаро космик станция – тадқиқотлар ўтказиш учун бошпана вазифасини бажарувчи турар-жой модули. Станция 1998 йилнинг 20 ноябрида дунёнинг 19 мамлакати вакиллари томонидан Ер орбитасига чиқарилган.\nHi-News.ru сайтининг қўшимча қилишича, ХКС янги модуллари ва меҳмонхона қурилишига станция эгалари бўлган мамлакатлар ўртасидаги зиддиятли муносабатлар халақит бериши эҳтимолдан холи эмас. Жумладан, АҚШ ва Россиянинг станциядан ҳамкорликда фойдаланиши тўрт йилдан кейин якунига етиши мумкин. Ҳозирча томонлар ўртасида ХКСнинг эксплуатация муддатини 2024 йилгача узайтириш бўйича келишув бор.\nЛекин Axiom Space компанияси воқеаларнинг бундай ривожига ҳам тайёрлиги айтилмоқда. Ҳатто АҚШ ХКСдаги иштирокини тўхтатиш ҳақида қарор қабул қилган тақдирда ҳам, компания космик станция ташқарисида жойлашадиган алоҳида мустақил платформасига ўтиши мумкин.\nAxiom космик станцияси лойиҳаси\nБунинг натижасида ХКС яқин йилларда ҳеч ким яшамайдиган жойга айланиши мумкин. «Роскосмос» халқаро дастурдан қадам-бақадам чиқишни таъминлаш учун Россия орбита станцияси (РОС) устида иш олиб бормоқда. У 5та мультифункционал модуллардан иборат бўлади.\n#Халқаро космик станция


Сирдарёдаги "Сардоба" сув омборидан сув чиқиши оқибатларини бартараф этишни тилаб дуо қилинди\nБугун, 1 май куни эрталаб Сирдарё вилоятида жойлашган “Сардоба” сув омбори дамбасининг деворида сув чиқиши юзага келган. Натижада Сардоба тумани Қўрғонтепа аҳоли яшаш пунктига сув кирган. Бу ҳақда Фавқулодда вазиятлар вазирлиги хабар берди.\nҚайд этиш жоизки, мутасадди ташкилотлар билан ҳамкорликда сув омборининг атрофидаги қатор аҳоли яшаш пунктлари Мирзаобод туманига эвакуация қилинди. Ушбу воқеа жойига тегишли ташкилотлар раҳбарлари етиб бориб, фавқулодда вазият оқибатларини бартараф етиш бўйича ишларни бошлаб юборилган. Асосан, сув экин майдонларига зарар етказгани маълум бўлди.\nЎз навбатида, Ўзбекистон мусулмонлари идораси раҳбарияти ҳам ушбу нохуш воқеанинг салбий оқибатларидан Аллоҳ таолодан паноҳ сўраш юзасидан хайрия ишларини бошлаб юбордилар.\nИслом дини манбаларида ҳар бир ҳолат учун – яхши-ёмон кунлар, хурсандчилик-мусибатли дамларда ўзига хос дуоларни ўқиш ҳақида баён этилган. Шундай дуоларни қилиш муроду мақсадга етиш, талофатлардан омон сақланишга катта васила бўлгани бир неча бор ўз тасдиғини топган.\nШу мақсадда, бугун Ўзбекистон мусулмонлари идораси раиси, муфтий Усмонхон Алимов ҳазратлари бошчиликларида Тошкент вилоятидаги “Зангиота” мажмуасида мазкур нохуш ҳодиса салбий оқибатларини Яратган Парвардигордан бартараф этишини сўраш мақсадида, Қуръони карим оятлари тиловат қилиниб, муборак Рамазон кунларида Аллоҳ таолодан халқимизга тинчлик-осойишталик, юртимизни турли бало-офатлардан асрашини тилаб дуо қилинди. Шунингдек, хайрия тадбири доирасида бир бош қора мол сўйилиб, кам таъминланган оилалар, ёрдамга муҳтож кишилар, етим-есирлар ва дуоси мустажоб инсонларга тарқатилди.\nУшбу ҳодисага нисбатан сабрли бўлиш, Аллоҳга истиғфор айтиб, бунинг салбий оқибатлари кам бўлишини илтижо қилиб сўраш лозим. Аллоҳ таолонинг иродаси ила етган ҳолатларга сабр қилиб, Ундан савоб умидида дуо қилиш лозим. Қуръони каримда: “Албатта, Аллоҳ сабрлилар билан биргадир”, дея марҳамат қилинган. Яна бир ояти каримада: “Албатта, ҳар бир қийинчилик билан бирга енгиллик бордир”, дея тасалли берувчи хабарлар ҳам келган.\nАйни вақтларда Ҳукуматимиз раҳбарияти, Фавқулодда вазиятлар вазирлиги ҳамда Ички ишлар бошқармалари, Миллий гвардия ва бошқа тегишли ташкилотлар фавқулодда вазиятлар оқибатларини бартараф етиш бўйича ишларни жадал олиб бормоқдалар.\nҲақ таолодан ушбу нохуш воқеанинг салбий оқибатларидан паноҳ сўраб, Яратган Парвардигордан аҳоли яшаш жойлари, ижтимоий бинолар ва деҳқончилик экинларини бус-бутун сақлашини илтижо қилиб сўраймиз.


Интеллектуал мулк ҳимоясини мустаҳкамлай олсак, бу ҳам учинчи Ренессансга ишончли пойдевор бўлади – Президент | Qalampir.uz\nИнтеллектуал мулк ҳимоясини мустаҳкамлай олсак, бу ҳам учинчи Ренессансга ишончли пойдевор бўлади – Президент\nЖамият\t12 Октябрь 2020 20:50 2121\nБугун, 12 октябрь куни Ўзбекистон Республикаси Президенти Шавкат Мирзиёев интеллектуал мулк объектларини муҳофаза қилиш тизимини такомиллаштириш чора-тадбирлари юзасидан йиғилиш ўтказди.\nАфсуски, Ўзбекистон бу борада дунё бозоридан узоқлашиб кетди. На тегишли идоралар ва на ҳудуд раҳбарлари интеллектуал мулк масаласига эътибор берди. Шу сабабли ихтирочи олим ва ижодкорлар хорижга чиқиб кетди. Илмий институтлар инновациялар, тармоқлар эса харидоргир ишланма ва брендлар ярата олгани йўқ.\nМамлакатда йилига 4 минг 500 атрофида интеллектуал мулк объекти, жумладан, 2 мингдан зиёд товар белгилари рўйхатдан ўтади. Мисол учун, Навоий кон-металлургия комбинати сўнгги ўн йилда 35 та ихтирони рўйхатдан ўтказиб, уларнинг 16 тасидан 400 миллиард сўмдан ортиқ иқтисодий самара кўрган. Бу ишланмаларни бошқа давлатларнинг олтин қазиш корхоналарига сотиш бўйича музокаралар олиб борилмоқда.\nЛекин бундай ихтиролар хорижда рўйхатдан ўтказиб келинмоқда. Чунки мамлакатда қийматни баҳолаш тизими амалда ишламаяпти. Бунинг оқибатида кўплаб ишланмалар тижоратлаштирилмай қолиб кетмоқда.\n"Патент эгаларини тадбиркорлар билан боғлаш керак", деди Президент.\nДавлат раҳбари маҳаллий товар белгиларини халқаро рўйхатдан ўтказиш масаласига алоҳида эътибор қаратди.\nБугунги кунда мамлакат саноатининг бор-йўғи 72 та товар белгиси халқаро рўйхатдан ўтказилган. Лекин бу жуда кам. Аслида эса имкониятлар талайгина.\n"Жаҳон бозорига чиқаётган маҳсулотларимизда Ўзбекистон овози жаранглаши керак, бренди бўлсагина маҳсулотларимиз ташқи бозорларда мустаҳкам ўрин эгаллай олади", дея таъкидлади Шавкат Мирзиёев.\n"Интеллектуал мулк ҳимоясини мустаҳкамлай олсак, бу ҳам учинчи Ренессансга ишончли пойдевор бўлади", деди Президент.\nШавкат Мирзиёев интеллектуал мулк\n22 Февраль 19:00 58005\n22 Февраль 11:14 30541\n22 Февраль 17:13 26457\n24 Февраль 16:24 26362\n24 Февраль 23:42 25899


www.energonazorat.uz - Ўздавэнергоназорат Инспекциясининг расмий сайти - Реактив қувват компенсацияси бўйича ишларни ташкил этиш тартиби тўғрисидаги низомга ўзгартиришлар киритиш ҳақида\nчоп этиш 1393\nЎЗБЕКИСТОН РЕСПУБЛИКАСИ ЭЛЕКТР ЭНЕРГЕТИКАДА НАЗОРАТ БЎЙИЧА ДАВЛАТ ИНСПЕКЦИЯСИ БОШЛИҒИНИНГ\n(Ўзбекистон Республикаси қонун ҳужжатлари тўплами, 2014 й., 15-сон, 175-модда)\n[Ўзбекистон Республикаси Адлия вазирлиги томонидан 2014 йил 10 апрелда рўйхатдан ўтказилди, рўйхат рақами 1864-1]\nВазирлар Маҳкамасининг 2004 йил 1 мартдаги 96-сонли қарори билан тасдиқланган Электр энергетикада назорат бўйича давлат инспекцияси («Ўздавэнергоназорат» инспекцияси) тўғрисидаги низомга асосан буюраман:\n1. Ўзбекистон Республикаси Электр энергетикада назорат бўйича давлат инспекцияси бошлиғининг 2008 йил 9 сентябрдаги 168-сонли буйруғи (рўйхат рақами 1864, 2008 йил 10 октябрь) (Ўзбекистон Республикаси қонун ҳужжатлари тўплами, 2008 й., 40-41-сон, 419-модда) билан тасдиқланган Реактив қувват компенсацияси бўйича ишларни ташкил этиш тартиби тўғрисидаги низомга иловага мувофиқ ўзгартиришлар киритилсин.\nЎзбекистон Республикаси Электр энергетикада назорат бўйича давлат инспекцияси бошлиғининг 2014 йил 3 апрелдаги 4-сонли буйруғига\nРеактив қувват компенсацияси бўйича ишларни ташкил этиш тартиби тўғрисидаги низомга киритилаётган ўзгартиришлар\n1. Муқаддимадаги «Ўзбекистон Республикаси Вазирлар Маҳкамасининг 2004 йил 1 мартдаги 96-сон қарори билан тасдиқланган «Электр энергетикада назорат бўйича давлат инспекцияси тўғрисида»ги низомга (Ўзбекистон Республикаси қонун ҳужжатлари тўплами, 2004 йил, 9-сон, 105-модда)» деган сўзлар «Вазирлар Маҳкамасининг 2004 йил 1 мартдаги 96-сонли қарори билан тасдиқланган Электр энергетикада назорат бўйича давлат инспекцияси («Ўздавэнергоназорат» инспекцияси) тўғрисидаги низомга» деган сўзлар билан алмаштирилсин.\nтўртинчи ва ўн саккизинчи хатбошилардаги «юритгич» деган сўз «двигатель» деган сўз билан алмаштирилсин;\nбешинчи ва ўн тўққизинчи хатбошилардаги «юритгичли» деган сўз «двигателли» деган сўз билан алмаштирилсин.\n3. 2-банддаги «250» рақами «50» рақами билан алмаштирилсин.\nиккинчи хатбошидаги «юритгичлари» деган сўз «двигателлари» деган сўз билан алмаштирилсин;\nучинчи хатбошидаги «юритгичлар» ва «юритгичларни» деган сўзлар тегишлича «юритмалар» ва «двигателларни» деган сўзлар билан алмаштирилсин;\nтўртинчи хатбошидаги «юритгичларнинг» деган сўз «двигателларнинг» деган сўз билан алмаштирилсин.\n5. 15-банднинг еттинчи хатбошиси қуйидаги таҳрирда баён этилсин:\n«маҳаллий электр станциялари генераторларининг ва синхрон двигателларнинг реактив қувватидан 6–10 кV ҳамда 1000 V гача кучланишли тармоқлар учун фойдаланишнинг керакли даражасини белгилаш;».\nучинчи хатбошидаги «юритгичлар» деган сўз «двигателлар» деган сўз билан алмаштирилсин;\nтўртинчи хатбошидан «бўлмаган» деган сўз чиқариб ташлансин;\nбешинчи хатбоши қуйидаги таҳририда баён этилсин:\n«60 фоиздан кам юкланадиган асинхрон двигателларни техник-иқтисодий асосланиш ва қуввати камроқ бўлган двигателларга алмаштириш, бунда алмаштиришнинг амалий имконияти бўлиши шарт;»;\nолтинчи хатбошидаги «юритгичларни» ва «юритгичларга» деган сўзлар тегишлича «двигателларни» ва «двигателларга» деган сўзлар билан алмаштирилсин.\n«28. Реактив энергия ва қувват компенсацияси учун электр энергияси бўйича тарифдан чегирмалар ва тарифга устамалар Вазирлар Маҳкамасининг 2009 йил 22 августдаги 245-сонли қарори билан тасдиқланган Электр энергиясидан фойдаланиш қоидаларига мувофиқ белгиланади.».\n8. Низом иловасида:\nбиринчи ва ўн иккинчи хатбошилардаги «юритгичлар» деган сўз «двигателлар» деган сўз билан алмаштирилсин;\nўн тўққизинчи хатбошидаги «юритгичларни» ва «юритгичларга» деган сўзлар тегишлича «двигателларни» ва «двигателларга» деган сўзлар билан алмаштирилсин;\nйигирманчи хатбошидаги «юритгичлар» ва «юритгичларни» деган сўзлар тегишлича «двигателлар» ва «двигателларни» деган сўзлар билан алмаштирилсин;\nйигирма биринчи хатбошидаги «юритгич» деган сўз «двигатель» деган сўз билан алмаштирилсин;\nйигирма иккинчи хатбошидаги «юритгичларнинг» деган сўз «двигателларнинг» деган сўз билан алмаштирилсин;\nб) 1-банднинг «б» кичик бандидаги «юритгичлар» деган сўз «двигателлар» деган сўз билан алмаштирилсин;\nеттинчи хатбошидаги «юритгичларнинг» деган сўз «двигателларнинг» деган сўз билан алмаштирилсин;\nсаккизинчи хатбошидаги «юритгичлар» деган сўз «двигателлар» деган сўз билан алмаштирилсин;\nг) 8-банднинг иккинчи хатбошисидаги «юритгичи» деган сўз «двигатели» деган сўз билан алмаштирилсин;\nд) 10-банддаги «ўртасидаги ц бурчаги» деган сўзлар «ўртасидаги φ бурчаги» деган сўзлар билан алмаштирилсин;\nе) 12-банднинг саккизинчи хатбошисидаги «юритгичлар» деган сўз «двигателлар» деган сўз билан алмаштирилсин;\nж) 4-жадвалдаги «юритгичлар» деган сўз «двигателлар» деган сўз билан алмаштирилсин.\n9. Мазкур ўзгартиришлар Ўзбекистон Республикасининг Хусусийлаштириш, монополиядан чиқариш ва рақобатни ривожлантириш давлат қўмитаси, «Ўзбекэнерго» Давлат-акциядорлик компанияси, «Ўзкимёсаноат» Давлат акциядорлик компанияси ва «Ўртаосиёэнерготармоқлойиҳа» Очиқ акциядорлик жамияти билан келишилган.\nХусусийлаштириш, монополиядан чиқариш ва рақобатни ривожлантириш давлат қўмитасининг раиси А. АБДУҲАКИМОВ\n2014 йил 2 апрель\n2014 йил 19 март\n«Ўртаосиёэнерготармоқлойиҳа» ОАКБошқарувираисиД. КУЛЬБАЦКИЙ\n2014 йил 10 март\nюклаб олиш: Рег. № 1864-1.docx (23,64 KB)